sagorsarker/bangla-wikipedia huggingface dataset:
এডিথ আয়ারটন

এডিথ চ্যাপলিন আয়রটন জাংউইল (১ অক্টোবর ১৮৭৪ - ৫ মে ১৯৪৫) একজন ব্রিটিশ লেখক এবং কর্মী ছিলেন। তিনি নারী ভোটাধিকারের জন্য ইহুদি লীগ গঠনে সহায়তা করেছিলেন।
আয়ারটন জাপানে বিজ্ঞানী উইলিয়াম এডওয়ার্ড আয়ারটন এবং ডাক্তার ম্যাটিল্ডা চ্যাপলিন আয়ারটনের ঘরে জন্মগ্রহণ করেন। ১৮৮৩ সালে তার মা মারা যান এবং তার বাবা পদার্থবিদ হার্থা উইলিয়াম এডওয়ার্ড আয়ারটনকে বিয়ে করেন। এডিথ ইহুদি বিশ্বাসে বড় হয়েছিলেন। 
১৯০৪ সালে তিনি তার প্রথম উপন্যাস "বার্বারাস বেব" লেখেন। তার অন্যান্য বইয়ের মধ্যে রয়েছে: "দ্য ফার্স্ট মিসেস মিলিভার" (১৯০৫); "তেরেসা" (১৯০৯); "দ্য রাইজ অব আ স্টার" (১৯১৮); "দ্য কল" (১৯২৪); "দ্য হাউস" (১৯২৮); এবং "দ্য স্টোরি অব ডিসারমামেন্ট ডিকলারেশন" (১৯৩২)। 
এডিথ নিজের দুর্বল স্বাস্থ্যের কথা বলেন এবং কখনো ভাবেননি যে তিনি একজন জঙ্গি ভোটাধিকার কর্মী হতে পারেন তবে তিনি এবং তার সৎ মা উইমেন সোশ্যাল অ্যান্ড পলিটিক্যাল ইউনিয়নে যোগ দেন। এডিথ মাউড আর্নক্লিফ সেনেটকে লিখেছিলেন যে তিনি ডব্লিউএসপিইউকে উদারভাবে সমর্থন করতে চান। তার স্বামীও ডব্লিউএসপিইউ-এর সমর্থনে জনসমক্ষে কথা বলেছিলেন এবং জঙ্গি কৌশলকে সমর্থনের জন্য উদারমনের নারীরা তাকে তিরস্কার করেছিল। 
১৯১১ সালে ইংল্যান্ডের আদমশুমারিতে, এডিথ শুধুমাত্র নিজের, তার শিশু কন্যা এবং দুইজন গৃহপরিচারকদের নাম নথিভুক্ত করেছিলেন, যাতে নিম্নলিখিত টীকাটি সংযুক্ত ছিল:
১৯১২ সালে তিনি নারী ভোটাধিকারের জন্য ইহুদি লীগ গঠনে সহায়তা করেছিলেন যা পুরুষ ও নারী উভয় সদস্যের জন্য উন্মুক্ত ছিল। সংগঠনটি নারীদের জন্য রাজনৈতিক ও ধর্মীয় উভয় অধিকার চেয়েছিল। এটি অনুভূত হয়েছিল যে কিছু ইহুদি লোক একটি অনির্দিষ্ট নারী ভোটাধিকার গোষ্ঠী থেকে এই দলে যোগদান করাকে বেশি পছন্দ করে। এই লীগে অন্যান্য সদস্যদের মধ্যে ছিলেন তার স্বামী, হেনরিয়েটা ফ্রাঙ্কলিন, হিউ ফ্রাঙ্কলিন, লিলি মন্টাগু, ইনেজ বেনসুসান এবং লিওনার্ড বেঞ্জামিন ফ্র্যাঙ্কলিন । ১৯১৩ এবং ১৯১৪ সালে তাদের বক্তব্য তুলে ধরতে সংগঠনটির কিছু উগ্রপন্থী অংশ সিনাগগ পরিষেবাগুলো ব্যাহত করে। বৃহত্তর ইহুদি সম্প্রদায়ের দ্বারা এই দলটিকে "ব্ল্যাকগার্ডস ইন বনেট" হিসেবে চিহ্নিত করা হয়েছিল।
ইহুদি ভোটাধিকার সমর্থকরা ৬ ফেব্রুয়ারি ১৯১৪-এ অন্যান্য বিভ্রমমুক্ত ভোটাধিকারীদের সাথে মিলে ইউনাইটেড সাফ্রাজিস্ট তৈরি করতে সমর্থ হয়েছিল। নতুন গোষ্ঠীটি ডব্লিউএসপিইউ-এর চরম জঙ্গিবাদের প্রতিক্রিয়া হিসেবে তৈরি করা হয়েছিল যা অগ্নিসংযোগের মাধ্যমে প্রচারণা শুরু করেছিল এবং ন্যাশনাল ইউনিয়ন অফ উইমেন'স সাফ্রাজ সোসাইটিগুলোর সাফল্যের অভাব কারণেই এটি করা হয়েছিল। নতুন দলে তার সৎ মা, তার স্বামী, এমেলিন পেথিক-লরেন্স, মড আর্নক্লিফ সেনেট, অ্যাগনেস হারবেন এবং তার স্বামী এবং লুইসা গ্যারেট অ্যান্ডারসন অন্তর্ভুক্ত ছিল। এটি প্রাক্তন জঙ্গিদের পাশাপাশি অ-জঙ্গি এবং পুরুষদের পাশাপাশি নারীদেরকেও স্বাগত জানিয়েছে। তবে রিপ্রেজেন্টেশন অফ পিপলস অ্যাক্ট ১৯১৮ পাস হলে (কিছু) নারীদের ভোট দেওয়ার অনুমতি দেওয়া হলে, ইউনাইটেড সাফ্রাজিস্টরা ভেঙে যায়।
তিনি ১৯০৩ সালের ২৬ নভেম্বর একটি রেজিস্ট্রি অফিসে ইসরায়েল জাংউইলকে বিয়ে করেন। এডিথের সৎ মা লেখক ইসরায়েলকে এডিথের প্রথম গল্পগুলো পাঠিয়েছিলেন মন্তব্যের জন্য। এর পর এই দুইজনের দেখা হয়েছিল।
তাদের তিনটি সন্তান ছিল: জর্জ (জন্ম ১৯০৬), মার্গারেট (জন্ম ১৯১০) এবং অলিভার লুই জাংউইল (জন্ম ১৯১৩)। আয়ারটন বহু বছর ধরে পশ্চিম সাসেক্সের ইস্ট প্রেস্টনে "ফার এণ্ড" নামে একটি বাড়িতে বসবাস করতেন। তিনি ১৯২৬ সালে বিধবা হন এবং ১৯৪৫ সালে এডিনবার্গে ৭০ বছর বয়সে মারা যান।
পৃথীরাজ রাভা

পৃথিরাজ রাভা (জন্ম ১৯৫৯) আসামের একজন রাজনীতিবিদ এবং অভিনেতা। তিনি আসাম গণ পরিষদের সদস্য হিসাবে ২০২১ সালের আসাম বিধানসভা নির্বাচনে তেজপুর (বিধানসভা কেন্দ্র) থেকে আসাম বিধানসভায় নির্বাচিত হন। তিনি আসামের শিল্পী বিষ্ণু প্রসাদ রাভার পুত্র। তিনি অসমীয়া চলচ্চিত্র "শ্রীমন্ত" "শঙ্করদেব" (২০১০), "অহেতুক", "লখিমি" এবং "ফিরিঙ্গোতিতে" অভিনয় করেছিলেন।
কালকিনি সৈয়দ আবুল হোসেন কলেজ

কালকিনি সৈয়দ আবুল হোসেন কলেজ মাদারীপুর জেলার কালকিনি উপজেলার একটি কলেজ। কলেজটি বাংলাদেশের সাবেক যোগাযোগমন্ত্রী সৈয়দ আবুল হোসেন প্রতিষ্ঠিত করেন।
কালকিনি সৈয়দ আবুল হোসেন কলেজে ০২টি একাডেমিক ভবন, ০১টি লাইব্রেরি ভবন, ০১টি বিজ্ঞান ভবন ও একটি মসজিদ রয়েছে। ছাত্রদের জন্য ০১ টি ছাত্রাবাস ও ছাত্রীদের জন্য ০১টি ছাত্রীনিবাস রয়েছে।
খ্রিস্টান ধর্মতত্ত্ব

খ্রিস্টান ধর্মতত্ত্ব হলো খ্রিস্টধর্ম এবং খ্রিস্টীয় বিশ্বাস ও অনুশীলনের উপর অধ্যয়ন তথা দেবত্ব এবং ধর্মের পদ্ধতিগত অধ্যয়ন। প্রাথমিকভাবে এটি পুরাতন নিয়ম ও নূতন নিয়মের পাঠ্যগুলির পাশাপাশি খ্রিস্টান ঐতিহ্যের উপর নিবিষ্ট। খ্রিস্টান ধর্মতত্ত্ববিদরা বাইবেলের সমালোচনামূলক ব্যাখ্যা, যৌক্তিক বিশ্লেষণ এবং তর্ক প্রয়োগ করে থাকেন। ধর্মতত্ত্ববিদরা বিভিন্ন কারণে খ্রিস্টীয় ধর্মতত্ত্বের অধ্যয়ন করতে পারেন, যেমন:
খ্রিস্টান ধর্মতত্ত্ব বেশিরভাগই অ-সাধারণ পাশ্চাত্য সংস্কৃতিতে প্রবেশ করেছে, বিশেষ করে প্রাক-আধুনিক ইউরোপে, যদিও খ্রিস্টধর্ম একটি বিশ্বব্যাপী ধর্ম।
পদ্ধতিগত ধর্মতত্ত্ব

পদ্ধতিগত ধর্মতত্ত্ব বা সিস্টেম্যাটিক্স হল খ্রিস্টান ধর্মতত্ত্বের একটি নিয়মানুবর্তিক সিলসিলা যা খ্রিস্টান বিশ্বাস সংক্রান্ত মতবাদগুলির একটি সুশৃঙ্খল, যুক্তিযুক্ত এবং সুসঙ্গত বিবরণ তৈরি করে। এতে নির্দিষ্ট বিষয় সম্পর্কে বাইবেল কী শিক্ষা দেয় বা ঈশ্বর ও তাঁর মহাবিশ্ব সম্পর্কে কী কী সত্য এসব বিষয়াবলি আলোচনা করা হয়৷ এটি বাইবেলের শৃঙ্খলা, গির্জার ইতিহাস, সেইসাথে বাইবেলীয় এবং ইতিহাসগত ধর্মতত্ত্বের উপর ভিত্তি করেও প্রতিষ্ঠিত হয়। পদ্ধতিগত ধর্মতত্ত্ব তার পদ্ধতিগত কাজগুলিকে অন্যান্য শাখার সাথে ভাগ করে যেমন গঠনমূলক ধর্মতত্ত্ব, অ-যুক্তিগত ধর্মতত্ত্ব, নীতিশাস্ত্র, কৈফিয়তবিদ্যা, এবং ধর্মদর্শন।
মেরি নীল

মেরি নীল (জন্ম ক্লারা সোফিয়া নীল ; ৫ জুন ১৮৬০ - ২২ জুন ১৯৪৪) ছিলেন একজন ইংরেজ সমাজকর্মী, ভোটাধিকার কর্মী এবং ইংরেজি লোকনৃত্যের সংগ্রাহক।
নীল বার্মিংহামের এজবাস্টনে একটি সমৃদ্ধ পরিবারে জন্মগ্রহণ করেন। তার বাবা ছিলেন ডেভিড নীল, একজন বোতাম প্রস্তুতকারক। ১৮৮৮ সালে, মেরি নীল হিউ প্রাইস হিউজের পশ্চিম লন্ডন মেথডিস্ট মিশনের সাথে স্বেচ্ছাসেবী সামাজিক কাজ শুরু করেন, লন্ডনের সোহো, ফিৎজরোভিয়া এবং মেরিলেবোন এলাকার দরিদ্রদের সাহায্য করেন, এবং "সিস্টার মেরি" নামটি গ্রহণ করেন। তিনি মিশনের ক্লিভল্যান্ড হলে একটি "ক্লাব ফর ওয়ার্কিং গার্লস" স্থাপন এবং পরিচালনা করেন, পাশাপাশি তিনি মিশন ম্যাগাজিনের জন্যও লেখেন। গার্লস ক্লাবে তার সাথে কাজ করা ইমেলিন পেথিকের মতে, নীলের "গভীর হাস্যরসের অনুভূতি এবং অবাস্তবতার প্রতি গভীর ঘৃণা ছিল; তিনি ভাষায় কঠোর ছিলেন"।
গার্লস ক্লাব সম্পর্কে নীল বলেছেন,
গার্লস ক্লাবটি একটি দুর্দান্ত সাফল্য ছিল, কিন্তু ১৮৯৫ সালের শরৎকালে, নীল এবং পেথিক কাম্বারল্যান্ড মার্কেটে মেয়েদের জন্য তাদের নিজস্ব এস্পেরেন্স ক্লাব স্থাপনের জন্য মিশন ত্যাগ করেন, কারণ তারা মিশনের প্রাতিষ্ঠানিক সীমাবদ্ধতা থেকে মুক্ত হতে এবং নাচ ও নাটক নিয়ে পরীক্ষা করতে চেয়েছিলেন। কর্মসংস্থানের জন্য তারা মেসন এস্পেরেন্স সেলাই প্রতিষ্ঠানও শুরু করেছিলেন।
১৯০৫ সালে, নীল হ্যাম্পস্টেড কনজারভেটোয়ারে সেসিল শার্পের সাথে দেখা করেছিলেন। তিনি এবং শার্প ইংরেজি লোকসংগীতের পুনরুজ্জীবনের সময় একসাথে কাজ করতে শুরু করেছিলেন, নীল অনুভব করেছিলেন যে লন্ডনের কর্মজীবী মেয়েরা তাদের ঐতিহ্য পুনরুদ্ধার করতে সক্ষম হবে। লোকসংগীতের শিক্ষক হিসেবে এস্পেরেন্স ক্লাবের মেয়েদের লন্ডনে এবং আরও দূরে চাহিদা বেড়ে যায় এবং তারা লন্ডনে বেশ কিছু পাবলিক পরিবেশনায় অংশগ্রহণ করেন।
নীল এবং লিলি মন্টাগু, যিনি ইহুদি কর্মজীবী মেয়েদের জন্য একটি ক্লাবের পৃষ্ঠপোষকতা করেছিলেন, ১৯২৫ সালে সাসেক্সের লিটলহ্যাম্পটনে একটি বাড়ি কিনেছিলেন এবং এটিকে "গ্রিন বুশস" বলে ডাকতেন, এবং এটি মেয়েদের জন্য একটি ছুটির বাড়িতে পরিণত হয়েছিল। তিনি ১৯১০ এবং ১৯১২ সালের প্রথম দিকে লোকনৃত্য প্রচারের জন্য মার্কিন যুক্তরাষ্ট্রে গিয়েছিলেন।
কেয়ার হার্ডি এবং এডওয়ার্ড কার্পেন্টারকে অনুসরণ করে নীল একজন সমাজতান্ত্রিক হয়ে ওঠেন। ১৮৯৯ সালে, তিনি লন্ডন ইন্টারন্যাশনাল কংগ্রেস অফ উইমেনে অংশগ্রহণ করেন। ১৯০৬ সালে, নীল এবং ইমেলিন পেথিক-লরেন্স সিলভিয়া পাংখার্স্টের চেলসি বাড়িতে একটি সভায় গিয়েছিলেন, যেখানে নারী সামাজিক ও রাজনৈতিক ইউনিয়ন (ডব্লিউএসপিইউ) প্রতিষ্ঠিত হয়েছিল। নিল ডব্লিউএসপিইউ-তে যোগদান করেন এবং পরে তিনি অ্যাগনেস হারবেন এবং অন্যান্যদের সাথে নারী ও পুরুষ, জঙ্গি এবং অ-জঙ্গিদের জন্য একটি গ্রুপে যোগ দেন, যার নাম ইউনাইটেড সাফ্রাজিস্ট।
নীল কিবো কিফট যুব সংগঠনের একজন নেতৃস্থানীয় সদস্য ছিলেন। তিনি ১৯৩৪ সালে পশ্চিম সাসেক্সে "জাস্টিস অব দ্য পিস" ছিলেন, তিনি শিশু অপরাধের সাথে মোকাবিলা করেন এবং শাস্তিমূলক সংস্কারের জন্য হাওয়ার্ড লীগের সদস্য হন। ইংরেজি লোকগীতি ও নৃত্য আন্দোলনে তার ভূমিকার ফলে তাকে ১৯৩৭ সালে কমান্ডার অফ দ্য অর্ডার অফ দ্য ব্রিটিশ এম্পায়ার (সিবিই) নিযুক্ত করা হয়
ইতিহাসগত ধর্মতত্ত্ব

ইতিহাসগত ধর্মতত্ত্ব হল খ্রিস্টান মতবাদের ইতিহাসের অধ্যয়ন। অ্যালিস্টার ম্যাকগ্রাথ ইতিহাসগত ধর্মতত্ত্বকে সংজ্ঞায়ন করেছেন 'ধর্মতাত্ত্বিক অনুসন্ধানের শাখা' হিসাবে যার লক্ষ্য হল 'খ্রিস্টান মতবাদের ঐতিহাসিক বিকাশ অন্বেষণ করা এবং সেই ফ্যাক্টরগুলিকে চিহ্নিত করা যা প্রণয়ন ও গ্রহণে প্রভাব রেখেছে।' গ্রেনজ, গুরেৎজকি এবং নর্ডলিং একে বর্ণনা করেন "ধর্মতাত্ত্বিক অনুশাসনের বিভাজন" হিসেবে "যা বুঝতে এবং বর্ণনা করতে চায় যে চার্চ কীভাবে ধর্মগ্রন্থকে ব্যাখ্যা করেছে এবং প্রেরিতদের সময় থেকে বর্তমান দিন পর্যন্ত ইতিহাস জুড়ে মতবাদ বিকাশ করেছে। এই দ্বি-পত্রীয় ইতিহাসগত ধর্মতত্ত্বের কাজ হল বর্তমান সময়ে প্রচলিত বিশ্বাসের উৎপত্তি ও বিকাশ প্রদর্শন করা এবং সমসাময়িক ধর্মতাত্ত্বিকদের অতীতের ধর্মতাত্ত্বিক ত্রুটি সনাক্ত করতে সাহায্য করা যা বর্তমান সময়ে এড়ানো উচিত।"
ফ্রেডরিখ শ্লেইরমাচারের মতে, ইতিহাসগত ধর্মতত্ত্ব হল একটি ঐতিহাসিক অনুশাসন, যেটি অন্য কোনো ঐতিহাসিক ঘটনা অধ্যয়নের জন্য প্রযুক্ত পদ্ধতি ব্যবহার করে ধর্মতত্ত্বের ক্ষেত্রগুলির সাথে সংযোগ স্থাপন করে। এই ধারণার ভিত্তি হল, ধর্মতত্ত্বের একটি অনুমানমূলক সূচনাবিন্দুর পরিবর্তে একটি ইতিহাসমূলক সূচনাবিন্দু রয়েছে। উদাহরণস্বরূপ, বাইবেল এবং সার্বজনীন পরিষদের লেখাগুলি ঐতিহাসিক উৎস হিসাবে বিবেচিত হয় এবং তাদের বিষয়বস্তুগুলিকে সাক্ষ্য হিসাবে বিবেচনা করা হয়। ইহা শ্লেইরমাচার ধর্মতত্ত্বের প্রকৃত অংশ হিসাবে যা অভিহিত করেছেন তার বেশিরভাগ অংশকে কভার করে এবং এতে সমালোচনামূলক ব্যাখ্যাগত ধর্মতত্ত্ব, মতান্ধতাবিদ্যা এবং গির্জার ইতিহাস অন্তর্ভুক্ত থাকতে পারে।
ধর্মতত্ত্বের একটি শাখা হিসাবে এটি আর্থ-সামাজিক-ঐতিহাসিক এবং সাংস্কৃতিক প্রক্রিয়াগুলির উপর তদন্ত করে থাকে যা ধর্মতাত্ত্বিক ধারণাসমূহ, বিবৃতিসমূহ এবং ব্যবস্থাবলির উত্থান ঘটায়। ক্ষেত্রটি ধর্মতত্ত্ব এবং এর প্রেক্ষাপটের মধ্যে সম্পর্ক, সেইসাথে অধ্যয়ন করা পরিসংখ্যান এবং বিষয়গুলির উপর প্রধান ধর্মতাত্ত্বিক বা দার্শনিক প্রভাবগুলির উপর দৃষ্টি নিবদ্ধ করে। এর পদ্ধতিগত ভিত্তি এবং লক্ষ্যগুলি ইতিহাসগত এপিস্টেমোলজি (জ্ঞানতত্ত্ব) গবেষণাকারী বুদ্ধিজীবী ইতিহাসবিদদের ব্যবহৃত পদ্ধতি ও লক্ষ্যের অনুরূপ, বিশেষ করে ম্যাথিউ ড্যানিয়েল এডির মত যারা অতীতে বিদ্যমান ধর্মতত্ত্ব এবং অন্যান্য শাখার মধ্যে সাংস্কৃতিক সংযোগগুলি তদন্ত করে থাকেন। 
একটি ইভাঞ্জেলিক্যাল অবস্থান মোতাবেক ইতিহাসগত ধর্মতত্ত্বকে অবশ্যই ঈশ্বরের শব্দের সাথে একত্রিত হতে হবে অথবা একে সর্বদা শাস্ত্রের উদ্ধৃতি উল্লেখ করতে হবে।
একেতেরিনা লাখোভা

একেতেরিনা ফিলিপভনা লাখোভা ( ; জন্ম ২৬ মে, ১৯৪৮) একজন রাশিয়ান রাজনীতিবিদ এবং সংসদ সদস্য। তিনি ইউনাইটেড রাশিয়া পার্টি থেকে ৬ষ্ঠ সমাবর্তনের স্টেট ডুমার ডেপুটি হিসেবে এবং পাবলিক অ্যাসোসিয়েশন ও ধর্মীয় সংগঠনগুলোর জন্য স্টেট ডুমার কমিটির উপ-সভাপতি হিসেবে দায়িত্ব পালন করেছিলেন। তিনিইউনাইটেড রাশিয়া পার্টির জেনারেল কাউন্সিলের সদস্য। তিনি আরএসএফএসআর-এর জনগণের ডেপুটি ছিলেন, প্রথম-পঞ্চম সমাবর্তনের স্টেট ডুমার ডেপুটি ছিলেন। তিনি রাশিয়ার নারী ইউনিয়নের সভাপতি ছিলেন। এবং বর্তমানে তিনি ফেডারেশন কাউন্সিলের সদস্য, ব্রায়ানস্ক ওব্লাস্টের রাষ্ট্রীয় ক্ষমতার আইন প্রণয়নকারী (প্রতিনিধি) সংস্থার একজন প্রতিনিধি, ফেডারেশন কাউন্সিলের ফেডারেশন কাউন্সিলের ফেডারেল কাঠামো, আঞ্চলিক নীতি, স্থানীয় স্ব-সরকার এবং উত্তরের বিষয় সম্পর্কিত কমিটির সদস্য।
লাখোভা রাশিয়ায় কিশোর বিচার প্রবর্তনের অন্যতম প্রধান সমর্থক। তিনি ডিমা ইয়াকোলেভ আইনের লেখকদের একজন।
২০০৬ সালে, লাখোভা রাজ্য ডুমার ১০০ তম বার্ষিকীর সম্মানে নারী ডেপুটিদের জন্য একটি ছবি তোলার আয়োজন করা হয়। পরে, এটি প্রকাশ পায় যে লাখোভা ছবিগুলো একটি আসবাবপত্র কারখানায় বিক্রি করেন, আর সেই ছবিগুলো তাদের সোফার বিজ্ঞাপনে একটি পুস্তিকা আকারে প্রকাশ করা হয়েছিল। সহ এগারো জন ডেপুটি, নিনা ওস্তানিনা এবং লিউবভ স্লিস্কা ব্যক্তিগত অ-সম্পত্তি অধিকার লঙ্ঘন এবং নৈতিক ক্ষতির জন্য কারখানার বিরুদ্ধে মামলা করেছেন। লাখোভা মামলায় যোগ দেননি।
গর্ভপাতের সমর্থনের জন্য অর্থোডক্স মিডিয়া দ্বারাও লাখোভা অনেক সমালোচিত হয়েছিলেন। কিছু মিডিয়া মাঝে মাঝে তাকে এমন আইনের প্রণয়নের জন্য কাজ করার জন্য অভিযুক্ত করে যা নারীদের বন্ধ্যাকরণ করতে বাধ্য করে।
২০১৮ সালের নভেম্বরে, ভোক্তা মূল্য সূচক বৃদ্ধির বিষয়ে মিডিয়া ব্যাপকভাবে লাখোভার মন্তব্যের সমালোচনা করেছিল। তার মন্তব্যে, লাখোভা বলেছিলেন যে সারাদিন বাকউইট খাওয়া স্বাস্থ্যের জন্য উপকারী হতে পারে এবং ভোক্তা ঝুড়ি বাড়ানোর প্রস্তাব করাটি হলো জনতুষ্টিবাদ এর একটি উদাহরণ।
লাখোভা বিবাহিত, তার একটি ছেলে রয়েছে।
২০১৮ সালে, লাখোভা ৫,৮৩৯ মিলিয়ন রুবেল আয় ঘোষণা করেছিলেন।
রেকিবউদ্দিন আহমেদ

রেকিবুদ্দিন আহমেদ আসামের একজন ভারতীয় জাতীয় কংগ্রেসের রাজনীতিবিদ। তিনি ২০১১, ২০১৬ এবং ২০২১ সালে আসাম বিধানসভা নির্বাচনে ছয়গাঁও আসন থেকে নির্বাচিত হন।
সত্যবতী দেবী

সত্যবতী দেবী (২৬ জানুয়ারি ১৯০৬ - ২১ অক্টোবর ১৯৪৫) ভারতীয় স্বাধীনতা আন্দোলনের একজন অংশগ্রহণকারী ছিলেন। তাকে ভারতের জোয়ান অফ আর্ক হিসাবে বিবেচনা করা হত।
তিনি ছিলেন স্বামী শ্রদ্ধানন্দের নাতনি, এবং অ্যাডভোকেট ধনি রাম এবং বেদ কুমারীর কন্যা। তিনি দিল্লি ক্লথ মিলের একজন অফিসারের সাথে বিবাহ বন্ধনে আবদ্ধ ছিলেন।
দিল্লিতে জাতীয়তাবাদী নারীদের মধ্যে, সত্যবতী নেতৃত্বের ভূমিকা পালন করেছেন। অরুণা আসাফ আলী সত্যবতীকে জাতীয়তাবাদী আন্দোলনে যোগদানের জন্য অনুপ্রাণিত করার কৃতিত্ব দেন। সত্যবতী গোয়ালিয়র ও দিল্লিতে টেক্সটাইল কারখানার শ্রমিকদের মধ্যে সামাজিক কর্মকাণ্ড শুরু করেন। তিনি "কংগ্রেস মহিলা সমাজ" এবং "কংগ্রেস দেশ সেবিকা দল" প্রতিষ্ঠা করেন এবং তিনি কংগ্রেস সমাজতান্ত্রিক দলের সহ-প্রতিষ্ঠা করেন। তিনি নাগরিক সত্যাগ্রহ আন্দোলনে সক্রিয় অংশ নেন। আইন অমান্য আন্দোলনের সময় তিনি দিল্লিতে কংগ্রেসের নারী শাখার নেত্রী হন। তিনি দিল্লিতে লবণ আইন ভাঙার আয়োজন করেছিলেন যেখানে তিনি এবং একদল স্বেচ্ছাসেবক সেখানে সমবেত হওয়া লোকেদের কাছে অবৈধ লবণের প্যাকেট তৈরি ও বিতরণ করেন। তাকে পুলিশ গ্রেপ্তার করে এবং ১৯৩২ সালে তাকে দুই বছরের কারাদণ্ড দেওয়া হয়। কারাগারে বন্দী থাকাকালীন তিনি প্লুরিসি এবং যক্ষ্মা রোগে আক্রান্ত হন। জেলে থাকাকালীন, খুব অসুস্থ থাকা সত্ত্বেও, তিনি ভাল আচরণ এবং রাজনৈতিক কার্যকলাপ থেকে বিরত থাকার আশ্বাস বিষয়ে মুচলেকা দিতে অস্বীকার করেন, যা তার মুক্তি এবং চিকিৎসার আশা নিশ্চিত করতে পারত। তিনি ১৯৪৫ সালে ৩৯ বছর বয়সে যক্ষ্মায় মারা যান।
জেলে বন্দী নারী রাজনৈতিক মুক্তিযোদ্ধারা কবিতা এবং জাতীয়তাবাদী পুস্তিকা রচনা করতেন, যা গোপনে পাচার করে প্রকাশিত হত। সত্যবতী দেবীর লেখা ‘বহিন সত্যবতী কা জেল সন্দেশ’ (বোন সত্যবতীর কারাগারের বার্তা) শিরোনামের একটি অংশ নিম্নরূপ: <poem>
এটা তোমার জেলবন্দী বোনের বার্তা
ভগিনী সত্যবতী তোমার কাছে আবেদন
আপনার কাজ থেকে বিরত হবে না
প্রয়োজনে জ্বলন্ত শিখায় ঝাঁপ দাও
পবিত্র যুদ্ধ শক্তিতে পূর্ণ হওয়া উচিৎ
একবার এগোলে কখনো পিছোবে না
যুদ্ধের ময়দানে পুরুষদের আগে মরো
গুলি বা লাঠির ভয় নেই
পুরুষদের আগে তোমার মাথা এগিয়ে রাখো
একবার জ্বালালে আগুন নিভে যাবে না
আমার এখন পূর্ণ বিশ্বাস আছে
কারণ নারীরা নিজেদের প্রস্তুত করেছে </poem>এটি এবং অন্যান্য লেখা এবং কারাগারের গানগুলো ভারতের স্বাধীনতা আন্দোলন প্রবেশের জন্য নারীদের অনুপ্রাণিত ও সংগঠিত করার লক্ষ্য ছিল বলে মনে হয়।
যদিও তাকে ভারতের স্বাধীনতা সংগ্রামের একজন অমিমাংসিত নায়ক বলে মনে করা হয়, ১৯৭২ সালে দিল্লি সরকার কর্তৃক প্রতিষ্ঠিত সত্যবতী কলেজ (দিল্লি বিশ্ববিদ্যালয়) তার নামে নামকরণ করা হয়েছে।
ডোরসিং রংঘাং

ডরসিং রোংহাং হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে, তিনি হাওড়াঘাট (নির্বাচনী এলাকা) থেকে আসাম বিধানসভার সদস্য হিসাবে নির্বাচিত হন। তিনি ২০২১ সালের আসাম বিধানসভা নির্বাচনে ভারতীয় জাতীয় কংগ্রেসের সঞ্জীব টেরনকে ২৬,২৪৪ ভোটে পরাজিত করেছিলেন।
সিঙ্গাপুর প্রণালি

সিঙ্গাপুর প্রণালি একটি ১১৩ কিমি-দীর্ঘ (৭০ মা), ১৯ কিমি-প্রশস্ত (১২ মা) প্রণালি যার পশ্চিমে মালাক্কা প্রণালি এবং পূর্বে দক্ষিণ চীন সাগরের মধ্যে অবস্থিত। চ্যানেলের উত্তরে সিঙ্গাপুর এবং দক্ষিণে ইন্দোনেশিয়ার রিয়াউ দ্বীপপুঞ্জ অবস্থিত। এই প্রণালিতে উভয় দেশের সমুদ্রসীমার ভাগ রয়েছে।
এর মধ্যে কেপ্পেল হারবার এবং অনেক ছোট দ্বীপপুঞ্জ রয়েছে। সিঙ্গাপুর বন্দরে চলাচলের জন্য পানির গভীর পথের সুবিধা থাকায় প্রণালিটি অত্যন্ত ব্যস্ত। ২০১৭ সালে প্রতিদিন প্রায় ২,০০০ বাণিজ্যিক জাহাজ এই জলপথ অতিক্রম করে।
খ্রিইয়াকুবিনবম শতাব্দীর মুসলিম লেখক ইয়াকুবি একটি "বাহর সালাহিত" বা সালাহিতের সাগর (মালয় "সেলাত" অর্থ প্রণালি) উল্লেখ করেছেন, যা চীনে পৌঁছানোর জন্য সাত সমুদ্রের একটি। কেউ কেউ সালাহিত সাগরকে সিঙ্গাপুরের বলে ব্যাখ্যা করেছেন, যদিও অন্যরা সাধারণত এটিকে মালাক্কা প্রণালি বলে মনে করেন, আরব এবং Zābaj (সম্ভবত সুমাত্রা) এর মধ্যে যোগাযোগের একটি বিন্দু। দক্ষিণ-পূর্ব এশিয়ায় ভ্রমণকারী ইউরোপীয়দের মধ্যে, সিঙ্গাপুর প্রণালি বলতে মালাক্কা প্রণালির সমগ্র বা দক্ষিণ অংশের পাশাপাশি জলের অন্যান্য অংশকে বোঝাতে পারে। ইতিহাসবিদরা বহুবচনে "সিঙ্গাপুর স্ট্রেইটস" শব্দটি ব্যবহার করেছেন, যা পুরানো পাঠ্য এবং মানচিত্রে নথিভুক্ত তিনটি বা চারটি ভিন্ন প্রণালিকে বোঝাতে ব্যবহার করা হতো – সেন্টোসা এবং তেলোক ব্লাঙ্গাহের মধ্যে সিঙ্গাপুরের পুরোনো প্রণালি, সেন্টোসার দক্ষিণ-পশ্চিমে সিঙ্গাপুরের নতুন প্রণালি, "গভর্নরস স্ট্রেইট" বা "জন ডি সিলভা প্রণালি" যা ফিলিপ চ্যানেল এবং টেবরাউ (জোহর) প্রণালি। বর্তমানে সিঙ্গাপুর প্রণালি বলতে সিঙ্গাপুরের দক্ষিণে জলপথের প্রধান চ্যানেলকে বোঝায় যেখানে সিঙ্গাপুর এবং ইন্দোনেশিয়ার মধ্যে আন্তর্জাতিক সীমান্ত অবস্থিত।
ইন্টারন্যাশনাল হাইড্রোগ্রাফিক অর্গানাইজেশন সিঙ্গাপুর প্রণালির সীমা নিম্নরূপ সংজ্ঞায়িত করে:
"পশ্চিমে।" মালাক্কা প্রণালির পূর্ব সীমা [ তানজং পিয়াই (বুলাস) এর সাথে মিলিত একটি রেখা, মালয় উপদ্বীপের দক্ষিণ প্রান্ত ( / ) এবং দ্য ব্রাদার্স ( / ) এবং সেখান থেকে ক্লেইন করিমোয়েন ( / )]।
"পূর্ব দিকে।" টানজং দাতোক, জোহরের দক্ষিণ-পূর্ব বিন্দু (১°২২′ উত্তর ১০৪°১৭′ পূর্ব / ১.৩৬৭° উত্তর ১০৪.২৮৩° পূর্ব) থেকে হর্সবার্গ রিফের মধ্য দিয়ে বিন্টান দ্বীপের উত্তর-পূর্ব চরম বিন্দু "পুলো কোকা" ("Pulo koka") পর্যন্ত একটি রেখা।
"উত্তর দিকে।"সিঙ্গাপুর দ্বীপের দক্ষিণ উপকূল, জোহোর শোল এবং মালয় উপদ্বীপের দক্ষিণ-পূর্ব উপকূল।
"দক্ষিণে।" ক্লেইন করিমোয়েন ("Klein Karimoen") থেকে পুলো পেম্পিং বেসারে ("Pulo Pemping Besar") সংযোগকারী একটি লাইন ( / ) সেখান থেকে বাটাম এবং বিনতান ("Batam and Bintan") দ্বীপপুঞ্জের উত্তর উপকূল বরাবর পুলো কোকা ("Pulo Koka") পর্যন্ত।
অন্তহীন...

অন্তহীন... অনিরুদ্ধ রায়চৌধুরী পরিচালিত ২০০৯ সালের বাংলা ভাষার ভারতীয় চলচ্চিত্র। এতে শ্রেষ্ঠাংশে অভিনয় করেন রাধিকা আপ্টে, রাহুল বসু, মিতা বশিষ্ঠ, অপর্ণা সেন, কল্যাণ রায় ও শর্মিলা ঠাকুর।
চলচ্চিত্রটি ২০১৯ সালের ২৩শে জানুয়ারি মুক্তি পায়। এটি ৫৬তম জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র-সহ চারটি বিভাগে পুরস্কৃত হয়।
চলচ্চিত্রের চিত্রগ্রহণ হয় কলকাতায়। রাহুল বসু ও শর্মিলা ঠাকুর বিনা পারিশ্রমিকে কাজ করেন এবং সুরকার শান্তনু মৈত্র এই চলচ্চিত্রের সুরায়োজন করার জন্য তার পারিশ্রমিক কমান।
চলচ্চিত্রটির সুর করেন শান্তনু মৈত্র। গীত লিখেন অনিন্দ্য চট্টোপাধ্যায় ও চন্দ্রিল ভট্টাচার্য এবং গানে কণ্ঠ দেন শান, বাবুল সুপ্রিয়, শ্রেয়া ঘোষাল, শ্রীকান্ত আচার্য, অন্তরা চৌধুরী ও প্রণব বিশ্বাস।
"দ্য টাইমস অব ইন্ডিয়া" এক পর্যালোচনায় চলচ্চিত্রটিকে ৩/৫ রেটিং প্রদান করে এবং অনিরুদ্ধ রায়চৌধুরীর পরিচালনা, অভিক মুখোপাধ্যায়ের চিত্রগ্রহণ, অভিনয়শিল্পীদের দুর্দান্ত অভিনয় ও শান্তনু মৈত্রের সঙ্গীতের প্রশংসা করে। "ফিল্ম কম্প্যানিয়ন"-এর স্নেহা ব্যানার্জি লিখেন, "মানুষের পছন্দ যেমন আলোকচিত্র, মেঘমালা বা মানুষের সম্পর্কের মধ্যে আপস করার প্রতীক্ষা নিয়ে স্তুপীকৃত কথোপকথের উপর এই চলচ্চিত্রটির শৈল্পিকতা নিহিত। এর সাথে যুক্ত হয়েছে শান্তনু মৈত্রের অসাধারণ সঙ্গীত, যা চরিত্র ও গল্পকে বিরামহীনভাবে এক সুতোয় গেঁথে রাখে।"
পূর্ব তিমুর প্রথম ডিভিশন লিগ

পূর্ব তিমুর প্রথম ডিভিশন লিগ হল পূর্ব তিমুরের পুরুষদের পেশাদার ক্লাব ফুটবল প্রতিযোগিতার সর্বোচ্চ জাতীয় স্তর। পূর্ব তিমুর ফুটবল লিগ এই প্রতিযোগিতার পরিচালক।
২০১৬ সাল থেকে এই প্রতিযোগিতা শুরু হয়েছিল। পূর্বে তিমুর সুপার লিগ শীর্ষ স্তরের লিগ হিসেবে অনুষ্ঠিত হতো। সুপার লিগ তার সৃষ্টির দুই বছর মাত্র একটি সিজন খেলে বন্ধ হয়ে যায় এবং একটি নতুন প্রতিযোগিতা তৈরি হতে তিন বছর লেগে যায়। ডিজিসেল কাপ নামে পরিচিত একটি টুর্নামেন্ট চালু হয়েছিল প্রধানত জেলা দলের জন্য, যার মাত্র দুটি সংস্করণ ছিল।
২০১৩ সালে, ফিফা দ্বারা এফএফটিএল বিলুপ্ত করার সাথে সাথে, তৎকালীন রাষ্ট্রপতি ফ্রান্সিসকো লে কালবুয়াদির বিরুদ্ধে দুর্নীতি ও ঘুষের অভিযোগের পরিপ্রেক্ষিতে, জাতীয় চ্যাম্পিয়নশিপ নিষ্ক্রিয় ছিল। এইভাবে, ১২ নভেম্বর কাপ তৈরি করা হয়েছিল , যার পরপর তিনটি সংস্করণ ছিল।
২০১৫ সালে, দেশে ফুটবলের ভবিষ্যৎ পেশাদারিকরণের লক্ষ্যে অবশেষে প্রথম ডিভিশন ফুটবল লিগ তৈরি করা হয়। প্রথম মৌসুম ২০১৫-১৬-এর মধ্যে অনুষ্ঠিত হয়েছিল , যেখানে ২১টি অংশগ্রহণকারী ক্লাবের মধ্যে চ্যাম্পিয়ন হয়েছিল স্পোর্ট লাউলারা এ বেনফিকা।
প্রথম ডিভিশন লিগে মোট ৮টি ক্লাব রয়েছে। একটি মৌসুমে প্রতিটি ক্লাব অন্যদের সাথে একবার বা দুবার খেলে (একটি একক/দ্বৈত রাউন্ড-রবিন পদ্ধতিতে হয়ে থাকে)। দলগুলো জয়ের জন্য তিন পয়েন্ট এবং ড্রয়ের জন্য এক পয়েন্ট পায়। হারের জন্য কোন পয়েন্ট দেওয়া হয় না। দলগুলিকে মোট পয়েন্ট, তারপর গোল পার্থক্য এবং তারপর মোট স্বপক্ষে গোল হিসাবে স্থান দেওয়া হয়। তখনও সমান হলে, দলগুলি একই অবস্থান দখল করেছে বলে মনে করা হয়। যদি চ্যাম্পিয়নশিপের জন্য বা রেলিগেশনের জন্য বা অন্যান্য প্রতিযোগিতার যোগ্যতার জন্য টাই হয়, একটি প্লে-অফ ম্যাচ র‌্যাঙ্ক নির্ধারণ করে।
চ্যাম্পিয়ন দল এএফসি চ্যালেঞ্জ লিগ প্রতিযোগিতার যোগ্যতা অর্জন পর্বে খেলার যোগ্যতা অর্জন করে।
পূর্বে এএফসি কাপ প্রতিযোগিতায় পূর্ব তিমুরের একটি কোটা ছিল। ২০১৯ সালে লালেনক ইউনাইটেড লিগ চ্যাম্পিয়ন হবার পর, ২০২০ এএফসি কাপ প্রতিযোগিতায় প্রথমবারের জন্য সুযোগ পেয়েছিল। কিন্তু প্লে-অফ পর্বে ইন্দোনেশিয়ার ক্লাব পিএসএম এর বিপক্ষে হেরে গিয়ে প্রতিযোগিতা থেকে ছিটকে যায়।
অক্টেভ (প্রোগ্রামিং ভাষা)

গ্নু অক্টেভ একটি বৈজ্ঞানিক প্রোগ্রামিং ভাষা, যা বৈজ্ঞানিক কম্পিউটিং এবং সংখ্যাত্মক গণনার জন্য ব্যবহার করা হয়। অক্টেভ, লিনিয়ার ও নন-লিনিয়ার সমস্যা, সংখ্যাত্মকভাবে সমাধান করতে এবং অন্যান্য সংখ্যা-সংক্রান্ত গণিতের জন্য ব্যবহৃত হয়, এবং এটি এমন একটি ভাষা বা প্রোগ্রামিং ল্যাঙ্গুয়েজে কাজ করে যা ম্যাটল্যাব-এর সাথে অধিকাংশ ক্ষেত্রে সামঞ্জস্যপূর্ণ। এটি ব্যাচ-ভিত্তিক ভাষা হিসেবেও ব্যবহার করা যেতে পারে। গ্নু প্রকল্পের অংশ হিসেবে এটি মুক্ত সফটওয়্যার, যা গ্নু জেনারেল পাবলিক লাইসেন্স অনুযায়ী বিতরণ করা হয়।
year = 2007;
if year >= 2006
else 
end
আউটপুট:
octave > অনিকেত প্রান্তর আর্টসেলের সবচেয়ে জোস গান
এই প্রোগ্রামিং ভাষাটির পরিকল্পনা ১৯৮৮ সালের দিকে করা হয়েছিল। প্রথমে এটি একটি রাসায়নিক রিঅ্যাক্টর ডিজাইন কোর্সের সহায়ক হিসেবে ব্যবহারের উদ্দেশ্যে সৃষ্টি করা হয়েছিল। পূর্ণাঙ্গ উন্নয়ন কাজটি জন ডব্লিউ. ইটন ১৯৯২ সালে শুরু করেন। প্রথম আলফা সংস্করণটি ৪ জানুয়ারি ১৯৯৩-এ প্রকাশিত হয় এবং ১৭ ফেব্রুয়ারি ১৯৯৪-এ সংস্করণ ১.০ প্রকাশিত হয়। সংস্করণ ৯.২.০ ৭ জুন ২০২৪-এ প্রকাশিত হয়।
এই প্রোগ্রামটির নামকরণ করা হয়েছে মূল আবিষ্কারকদের একজন, প্রাক্তন অধ্যাপক অক্টেভ লেভেনস্পিল-এর নামে। লেভেনস্পিল তার দ্রুত এবং সহজ পদ্ধতিতে হিসাব করার ক্ষমতার জন্য সুপরিচিত ছিলেন।
বাগ দরবার

ব্যাগ দরবার ( নেপালি: बाग दरबार ), হল ধরহরা এবং তুণ্ডিখোলের পশ্চিমে নেপালের কাঠমান্ডুতে অবস্থিত একটি প্রাসাদ। প্রাথমিকভাবে প্রাসাদটি থাপা সর্দার অমর সিং থাপা এবং তার বংশধরদের মালিকানাধীন ছিল। পরবর্তীতে এটি শাহ বংশের রাজপরিবারের দখলে আসে এবং শেষে নেপাল সরকারের অধীনে চলে যায়।
প্রাসাদটি কাঠমান্ডুর কেন্দ্রস্থলে বাগমতি নদীর উত্তরে অবস্থিত। প্রাসাদের ইতিহাস নেপাল এবং তার শাসকদের ইতিহাসের সাথে ওতপ্রোতভাবে জড়িত।
থাপা রাজপরিবারের কিছু সদস্য থাপাথলি দরবার কমপ্লেক্সে বাস করতেন এবং কিছু সদস্য সুঁধারার পশ্চিমে বর্তমান বাগ দরবারস্থানে বাস করতেন। প্রাথমিকভাবে অমর সিং থাপা (সানু) একটি প্রাসাদ নির্মাণ করেন এবং পরে ১৮০৫ খ্রিষ্টাব্দে ভীমসেন থাপা রাজকীয় হনুমান ঢোকা প্রাসাদের কাছে নতুন একটি প্রাসাদ নির্মাণ করে থাকতে শুরু করেন। ১৮৩৭ সালে ভীমসেন থাপার পতনের পর, পুরো প্রাসাদটি নেপাল সরকার দখল করে, কিন্তু পরে এটি প্রধানমন্ত্রী মাধবরসিং থাপা দখল করেন, ইনি বাগালে থাপা বংশের সদস্য ছিলেন। ১৮৪৫ সালে মাধবরসিং থাপাকে তার নিজের ভাগ্নে জঙ্গবাহাদুর রাণা হত্যা করলে, বাগ দরবার আবার নেপাল সরকারের অধীনে চলে আসে।
বাগ দরবার সরকারীকরণের পর ১৮৫৪ সালে রাজকুমার উপেন্দ্র বীর বিক্রম শাহকে এই সম্পত্তি দেওয়া হয় এবং রাষ্ট্রদ্রোহের দায়ে গৃহবন্দী করা হয়। ১৮৯৬ খ্রিস্টাব্দে তাঁর মৃত্যুর পর এই প্রাসাদটি তাঁর পুত্র ভূপেতীন্দ্র বিক্রম শাহ এবং আবার ভূপিতেন্দ্রের পুত্র মোহন বিক্রমের কাছে উত্তরাধিকার সূত্রে প্রাপ্ত হয়। যেহেতু মোহন বিক্রম রামরাজ ( রাম নগর এস্টেটের জমিদার) ছিলেন তাই তিনি ভারতের রামনগরে বসবাস শুরু করেন তাই তার সম্পত্তি তার সৎ ভাই চন্দ্র বিক্রম শাহ ব্যবহার করতেন।
মোহন বিক্রম এবং চন্দ্র বিক্রম উভয়েই প্রধানমন্ত্রী জুদ্ধ শমসের জঙ্গবাহাদুর রাণা শ্বশুরমশাই ছিলেন তাই তাদের সম্পত্তি শেষ পর্যন্ত জুদ্ধ ও তার ছেলে হরি শমসের দখল করে নেন। 
হরি শমসেরের মৃত্যুর পর তাঁর অনেক পুত্র থাকায় বাগ দরবার অবশেষে নেপাল সরকারকে বিক্রি করা হয়। বর্তমানে প্রাসাদটি কাঠমান্ডু মেট্রোপলিটন অফিসের অধীনে রয়েছে।
ভীমসেন থাপা রাজপ্রাসাদের চারপাশে প্রচুর সংখ্যক গাছ, ফুল এবং অন্যান্য উদ্ভিদ রোপণ করেছিলেন প্রাসাদটি 'বাগ দরবার' নামে পরিচিত।
২০১৫ সালের এপ্রিলে নেপালের ভূমিকম্পে এই প্রাসাদটি মারাত্মকভাবে ক্ষতিগ্রস্ত হয়েছিল। বর্তমানে কাঠমান্ডু মেট্রোপলিটন অফিস পুনরুদ্ধারের কাজ শুরু করেছে। ঐতিহাসিক এই ভবনের ভবিষ্যত এখনো অনিশ্চিত।
হাল্লেলুইয়াহ্

হাল্লেলুইয়াহ্ () বা হাল্লিলূয়া হলো হিব্রু আবেগসূচক পদ, এবং এটি ঈশ্বরের প্রতি কৃতজ্ঞতা প্রকাশে ব্যবহৃত হয়। এটিকে তানাখ (গীতসংহিতা গ্রন্থ)-এ চব্বিশ, দ্বিতীয় বিবরণ সম্পর্কিত ধর্মপুস্তকসমূহে দুই এবং খ্রিস্টান প্রকাশিত বাক্যে চার বার ব্যবহার করা হয়েছে।
শব্দগুচ্ছটি ইহুদিধর্মে হল্লেল প্রার্থনার অংশ হিসেবে ও খ্রিস্টান প্রার্থনায় ব্যবহৃত হয়, যেখানে আদিকাল থেকে এটি বিভিন্ন উপায়ে লিটার্জিতে ব্যবহৃত হয়, বিশেষ করে ক্যাথলিক মণ্ডলী, লুথরীয় মণ্ডলী এবং পূর্বদেশীয় সনাতনপন্থী মণ্ডলী, যার মধ্যে তিনটি ল্যাটিন রূপ অ্যালেলুইয়া ব্যবহার করে যা বিকল্প গ্রীক প্রতিবর্ণীকরণের উপর ভিত্তি করে।
মিস্টার প্লাঙ্কটন

মিস্টার প্ল্যাঙ্কটন (কোরিয়ান: Mr. 플랑크톤) একটি ২০২৪ সালের দক্ষিণ কোরিয়ার রোমান্টিক কমেডি টেলিভিশন সিরিজ, যা লিখেছেন জো-ইয়ং, পরিচালনা করেছেন হং জং-চান এবং অভিনয়ে রয়েছেন উ ডো-হওয়ান, লি ইউ-মি, ওহ জুং-সে, এবং কিম হে-সুক। সিরিজটি হ্য-জো নামে এক ব্যক্তির গল্প বলে, যিনি ভুল পরিচয়ে জন্মগ্রহণ করেন এবং যাকে পৃথিবীর সবচেয়ে দুর্ভাগা নারীর সাথে থাকতে বাধ্য করা হয়। এটি ৮ নভেম্বর, ২০২৪ তারিখে নেটফ্লিক্সে মুক্তি পায়।
সঞ্জীব খান্না

সঞ্জীব খান্না (জন্ম ১৪ মে ১৯৬০) একজন ভারতীয় বিচারপতি, যিনি সর্বশেষ ভারতের ৫১তম প্রধান বিচারপতি হিসেবে দায়িত্ব পালন করেছেন। তিনি "পদাধিকারবলে" জাতীয় আইন পরিষেবা কর্তৃপক্ষের প্রধান পৃষ্ঠপোষক এবং ভারতীয় জাতীয় আইন বিশ্ববিদ্যালয়ের কার্যত চ্যান্সেলর ছিলেন। তিনি দিল্লি উচ্চ আদালত-এর বিচারক হিসেবেও দায়িত্ব পালন করেছেন।
খান্না ১৯৭৭ সালে মডার্ন স্কুল (নতুন দিল্লি) থেকে তাঁর পড়াশোনা সম্পন্ন করেন। ১৯৮০ সালে সেন্ট স্টিফেনস কলেজ, দিল্লি থেকে স্নাতক হওয়ার পর তিনি দিল্লি বিশ্ববিদ্যালয়ের আইন অনুষদ থেকে আইন নিয়ে পড়াশোনা করেন, যেখানে তিনি বিচারপতি ইন্দু মালহোত্রা-র সহপাঠী ছিলেন। তাঁর বাবা বিচারপতি দেব রাজ খান্না ১৯৮৫ সালে দিল্লি উচ্চ আদালত থেকে অবসর গ্রহণ করেন এবং তাঁর মা সরোজ খান্না লেডি শ্রী রাম কলেজ, দিল্লিতে হিন্দি ভাষার প্রভাষক হিসেবে কাজ করতেন।
খান্নার কাকা ছিলেন হংসরাজ খান্না, ভারতের সর্বোচ্চ আদালতের প্রাক্তন বিচারপতি। হংসরাজ খান্না ১৯৭৩ সালে মৌলিক কাঠামো মতবাদ প্রবর্তন করেন এবং ১৯৭৬ সালে এডিএম জবলপুর বনাম শিবকান্ত শুক্লা মামলায়, যা জনপ্রিয়ভাবে বন্দিপ্রদর্শন মামলা নামে পরিচিত, একমাত্র ভিন্নমত প্রদান করেন। পরবর্তীতে, তৎকালীন ভারতের প্রধানমন্ত্রী ইন্দিরা গান্ধী-র নির্দেশে মির্জা হামীদুল্লাহ বেগ বিচারপতির পদে তাঁকে স্থানান্তর করেন, এর প্রতিবাদে তিনি ১৯৭৭ সালের শুরুতে আদালত থেকে পদত্যাগ করেন।
খান্না ১৯৮৩ সালে দিল্লি বার কাউন্সিলে একজন অ্যাডভোকেট হিসেবে নিবন্ধিত হন। ২০০৪ সালে, তিনি দিল্লির জাতীয় রাজধানী অঞ্চলের জন্য স্থায়ী কাউন্সেল (প্রশাসন) হিসেবেও দায়িত্ব পালন করেন এবং এই নিয়োগের আগে তিনি আয়কর বিভাগের সিনিয়র স্থায়ী কাউন্সেল হিসেবে কাজ করছিলেন।
২৪ জুন ২০০৫, তিনি দিল্লি উচ্চ আদালতের অতিরিক্ত বিচারপতি হিসেবে উন্নীত হন এবং ২০ ফেব্রুয়ারি ২০০৬ সালে স্থায়ী বিচারপতি হিসেবে নিযুক্ত হন। ১৮ জানুয়ারি ২০১৯ সালে তিনি ভারতের সুপ্রিম কোর্টের বিচারপতি হিসেবে উন্নীত হন। হাইকোর্টে তার চেয়েও ৩২ জন অধিক অভিজ্ঞ বিচারপতি থাকা সত্ত্বেও খান্নাকে উন্নীত করা হয়েছিল। তাঁর এই উন্নতি বিচার বিভাগের অভ্যন্তরে বিতর্ক সৃষ্টি করেছিল; তবে, তাঁর নিয়োগ ভারত সরকারের অনুমোদন অনুমোদন অনুসারেই হয়েছিল।
১৮ অক্টোবর ২০২৪-এ, কনভেনশন অনুসারে, বিদায়ী প্রধান বিচারপতি ধনঞ্জয় যশবন্ত চন্দ্রচূড়ের আইন ও বিচার মন্ত্রকের কাছে পরবর্তী প্রধান বিচারপতি হিসাবে বিচারপতি খান্নার নাম সুপারিশ করেছিলেন। ১১ নভেম্বর ২০২৪ তারিখে রাষ্ট্রপতি ভবনে আয়োজিত একটি অনুষ্ঠানে প্রধান বিচারপতি ধনঞ্জয় ওয়াই চন্দ্রচূড়ের অবসর নেওয়ার পর খান্না ভারতের ৫১তম প্রধান বিচারপতি হিসেবে শপথ নেন। 
খান্না বিবাহিত এবং তার দুটি সন্তান রয়েছে।
তেহরান সিটি কাউন্সিল

তেহরানের ইসলামি সিটি কাউন্সিল () হল সরাসরি নির্বাচিত কাউন্সিল যা তেহরান শহরের সভাপতিত্ব করে, মেয়র-কাউন্সিল সরকার ব্যবস্থায় তেহরানের মেয়র নির্বাচন করে এবং তেহরানের পৌরসভার বাজেট প্রণয়ন করে।
কাউন্সিলটি ২১ সদস্যদের নিয়ে গঠিত যারা চার বছরের মেয়াদে বহুত্ব-এ-বৃহৎ ভোটের ভিত্তিতে নির্বাচিত হন। কাউন্সিলের চেয়ারম্যান এবং ডেপুটি চেয়ারম্যান বিজোড়-সংখ্যার বছরে প্রথম নিয়মিত সভায় কাউন্সিল দ্বারা নির্বাচিত হয়।
এটি রবিবার, মঙ্গলবার এবং বুধবার সকাল ১০ টায় নিয়মিত সভা করে (ছুটির দিন ব্যতীত বা বিশেষ রেজোলিউশন দ্বারা বৈঠক না করার সিদ্ধান্ত হয়)।
পারস্যের সাংবিধানিক বিপ্লব স্থানীয় শাসন সংক্রান্ত একটি আইন পাস করে যা "ঘনুন-ই বালাদিহ" নামে পরিচিত। আইনের দ্বিতীয় এবং তৃতীয় অনুচ্ছেদ, "আঞ্জোমান-ই বালাদিহ" বা সিটি কাউন্সিল, শহরে কাউন্সিলগুলির ভূমিকা, সদস্যদের যোগ্যতা, নির্বাচন প্রক্রিয়া এবং ভোটের অধিকারী হওয়ার প্রয়োজনীয়তা। তেহরানের শহরের কাঠামোর পরিবর্তনের ক্রমবর্ধমান প্রয়োজনের সাথে মোকাবিলা করার জন্য ১৯১০ সালে ইরানের বালাদিহ বা আধুনিক পৌরসভা প্রতিষ্ঠিত হয়েছিল।
প্রথম বিশ্বযুদ্ধের পর, রেজা শাহ, পাহলভি রাজবংশের প্রতিষ্ঠাতা, অবিলম্বে ১৯০৭ সালের "ঘনুন-ই বালাদিহ" স্থগিত করেন এবং বিকেন্দ্রীভূত এবং স্বায়ত্তশাসিত সিটি কাউন্সিলগুলিকে শাসন ও পরিকল্পনার কেন্দ্রবাদী/ক্ষেত্রবাদী পদ্ধতির দ্বারা প্রতিস্থাপিত করা হয়।
কোমোরোস অলিম্পিক ও ক্রীড়া কমিটি

কোমোরোস অলিম্পিক ও ক্রীড়া কমিটি (; এছাড়াও সংক্ষেপে আইওসি কোড সিওএম দ্বারা পরিচিত) হলো কোমোরোসের জাতীয় অলিম্পিক কমিটি। এই সংস্থাটির ১৯৭৯ সালে প্রতিষ্ঠিত হয়েছে; প্রতিষ্ঠার ১৪ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কোমোরোসের মোরোনিতে অবস্থিত।
বর্তমানে কোমোরোস অলিম্পিক ও ক্রীড়া কমিটির সভাপতির দায়িত্ব পালন করছেন ইব্রাহিম এমজে মুহাম্মদ, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হিলমি আবুদ-সাইদ।
১৯৭৯ সালে কোমোরোসের বহু-ক্রীড়ার সর্বোচ্চ সংস্থা হিসেবে কোমোরোস অলিম্পিক ও ক্রীড়া কমিটি প্রতিষ্ঠিত হয়েছে। এমতারা মায়েচা এই সংস্থার প্রথম সভাপতির দায়িত্ব পালন করেছেন।
প্রতিষ্ঠার প্রায় ১৭ বছর পর কোমোরোস ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
বারাকাত ইবনে হাসান

জয়নুদ্দীন আবু জুহাইর বারাকাত ইবনে হাসান ইবনে আজলান আল-হাসানী ছিলেন ১৪২৫ থেকে ১৪৫৫ সাল পর্যন্ত মক্কার শরীফ।
বারাকাত ইবনে হাসান ৮০১ হিজরী সালে (১৩৯৮/১৩৯৯ খ্রিস্টাব্দ) জেদ্দাহ-এর কাছে অবস্থিত আল-খুশাফাহ-তে জন্মগ্রহণ করেন। তিনি মক্কায় তাঁর পিতা মক্কার শরীফ হাসান ইবনে আজলান-এর কাছে লালিত পালিত হন।
মক্কার শরীফ হাসান ইবনে আজলানের অনুরোধে সুলতান আন-নাসির ফারাজ বারাকাতকে ৮০৯ হিজরী সালে (১৪০৭ খ্রিস্টাব্দ) মক্কার সহকারী শরীফ হিসেবে নিযুক্ত করেন। ৮১১ হিজরীতে সুলতান তাঁর ভাই আহমেদ ইবনে হাসান ইবনে আজলানকেও মক্কার সহকারী শরীফ এবং তার পিতাকে হেজাজ অঞ্চলের প্রতিনিধি শাসক হিসেবে নিযুক্ত করেন। ৮১৮ হিজরীতে (১৪১৬ খ্রিস্টাব্দ) সুলতান আল-মুঈয়্যাদ শাইখ তিন জন শরীফকেই পদচ্যুত করেন। ৮১৯ হিজরীতে বারাকাত তাঁর পিতার পক্ষে সুলতানের সঙ্গে সাক্ষাৎ করে তাঁকে মক্কার শরীফ পদে পুনঃনিযুক্ত করান। তিনি নিজেও ৮২০ হিজরীতে (১৪১৭ খ্রিস্টাব্দ) মক্কার সহ-শরীফ পদ ফিরে পান। ৮২১ হিজরীর রবিউল আওয়াল মাসে (এপ্রিল/মে ১৪১৮) হাসান তাঁর লোকজনকে বারাকাতের নিকট আনুগত্য প্রদর্শন করতে নির্দেশ দেন। এতে তাঁর পুত্রের ক্ষমতা লাভ সহজ হয়। ৮২৪ হিজরীতে (১৪২১) বারাকাতের বিরুদ্ধে তাঁর ভাই ইব্রাহীম ইবনে হাসান রুখে দাঁড়ান, কারণ সুলতান আল-মুযাফফার আহমদ ইব্রাহীমকে মক্কার সহ-শরীফ হিসাবে নিযুক্ত না করে তার ভাইকে সমর্থন দিয়েছিলেন। ইব্রাহীম একতরফাভাবে মুয়াজ্জিন বা আজান দাতাকে নির্দেশ প্রদান করেছিলেন যেন তার বাবা ও ভাইয়ের নামের সঙ্গে তাঁর নামও যুক্ত করে আজান দেওয়া হয়। এই আইন ৮২৬ হিজরীতে (১৪২৩) হাসান ইব্রাহীমের নাম সরিয়ে নেওয়ার নির্দেশ না দেওয়া পর্যন্ত চলতে থাকে। ৮২৭ হিজরীতে (১৪২৪) সুলতান আল-আশরাফ বারসবে হাসান ও বারাকাতকে পদচ্যুত করেন, পরে ৮২৮ হিজরীর শেষে (১৪২৫) তাঁরা আবার ক্ষমতা ফিরে পান। ৮২৯ হিজরীর মুহাররাম মাসে (নভেম্বর ১৪২৫) হাসান বারসবে-র আহ্বানে মিশরে যাত্রা করেন এবং মক্কার শাসন বারাকাতের হাতে ছেড়ে দেন। মিশরে সুলতান হাসানকে মক্কার শরীফ হিসাবে মেনে নেন, তবে শর্ত হিসেবে তিনি ত্রিশ হাজার দিনার দাবী করেন। হাসান পাঁচ হাজার দিনার প্রথম কিস্তির পরিশোধ না করা পর্যন্ত মিশরে অবস্থান করেন। মিশর থেকে ফেরার পথে হাসান অসুস্থ হন; তিনি পুনরায় মিশরে ফিরে যান এবং ৮২৯ হিজরীর জমাদিউস সানি মাসের ১৭ তারিখের বৃহস্পতিবার (২৫ এপ্রিল ১৪২৬) সেখানে মারা যান।
শরীফ হাসানের মৃত্যুর পর বারাকাত এবং ইব্রাহীম সুলতান বারসবের আহ্বানে সাড়া দিয়ে মক্কার শাসন আবু আল-কাসিমের হাতে ছেড়ে মিশরে চলে যান। কায়রোতে সুলতান স্বয়ং বারাকাতকে মক্কার শরীফ হিসাবে নিযুক্ত করেন এবং ইব্রাহীমকে তাঁর ভাইয়ের প্রতি আনুগত্যের শপথ নিতে বলেন। তাকে তার নিয়োগের সাথে তাদের পিতা হাসানের অবশিষ্ট ঋণ, অর্থাৎ বকেয়া পঁচিশ হাজার দিনার পরিশোধের শর্ত বেঁধে দেওয়া হয়। সুলতান এর সাথে আরও যুক্ত করেন দশ হাজার দিনারের বার্ষিক কর এবং জেদ্দাহ-তে তাঁর পাওয়া কর থেকে থেকে একটা অংশ সুলতানকে দিতে হবে।তিনি আরও নির্দিষ্ট করেন যে, ভারতীয় জাহাজগুলি আর শরীফের জেদ্দাহ-তে শুল্ক না দিয়ে সুয়েজ-এর মামলুক বন্দরে শুল্ক দিবে। বারাকাত এবং ইব্রাহীম ৮২৯ হিজরীর শাওয়াল মাসের ১১ তারিখে (আনুমানিক ১৬ আগস্ট ১৪২৬ খ্রিস্টাব্দ) কায়রো ত্যাগ করে ৯-১৫ জ্বিলক্বদ তারিখে (সেপ্টেম্বর ১৪২৬) মক্কায় পৌঁছান। এই সময়ে জালাল উদ্দীন মুহাম্মদ শাহ, বাংলার সুলতান বারাকাতকে উপহার এবং সম্মানবোধক পোশাক উপহার দেন। বারাকাতের অনুমতিসাপেক্ষে, বাংলার সুলতান দুটি ইসলামি প্রতিষ্ঠান (যাকে বাঞ্জালিয়া মাদারেস নামে পরিচিত) নির্মাণ করেন প্রথমটি মক্কাতে এবং দ্বিতীয়টি মদীনাতে যা ১৪২৮ থেকে ১৪৩১ সালের মধ্যে নির্মিত হয়। এর একটি বিবরণ পাওয়া যায় "তারীখ মক্কা" (মক্কার ইতিহাস) গ্রন্থে।
ইসফাহান সিটি কাউন্সিল

ইসফাহানের ইসলামি সিটি কাউন্সিল () হল সরাসরি নির্বাচিত কাউন্সিল যা ইসফাহান শহরের সভাপতিত্ব করে এবং মেয়র-কাউন্সিল সরকার ব্যবস্থায় ইসফাহানের মেয়র নির্বাচন করে।
গবেষণা কেন্দ্রটি ২০১১ সালে কাউন্সিলকে তিনটি বিষয়ে সহায়তা করার জন্য নীতিনির্ধারণ, প্রোগ্রামিং এবং কাউন্সিলের উপর নজরদারি করার জন্য শুরু হয়। এটি নিয়মিত বিশেষ কাউন্সিলের সভা করে, শিক্ষাগত সম্মেলন এবং কর্মশালার আয়োজন করে, ডাটাবেস, পরিসংখ্যান, জরিপ ও আদমশুমারি এবং সিটি কাউন্সিলের জন্য প্রদান করে। এটি কাউন্সিলের কাজগুলির অগ্রাধিকার প্রদান করে এবং পরামর্শ দেয়। এটি মানবিকের একটি বিশেষজ্ঞ অনুষদ এবং সমাজবিজ্ঞানী ডাক্তার এবং আইনি দল দ্বারা পরিচালিত হয়।
মজিদা খাতুন সরকারি মহিলা কলেজ, লালমনিরহাট

মজিদা খাতুন সরকারি মহিলা কলেজ বাংলাদেশের লালমনিরহাট জেলার একটি সরকারি শিক্ষাপ্রতিষ্ঠান। এটি লালমনিরহাট শহরের স্টেশন রোডে অবস্থিত, যা ১৯৮৮ সালে প্রতিষ্ঠা এবং ১৯৯৭ সালে জাতীয়করণ হয়। বর্তমান কলেজে উচ্চ মাধ্যমিকে মানবিক, বিজ্ঞান ও ব্যবসায় শিক্ষা শাখা এবং স্নাতক (পাস) স্তরের বিএ, বিএসএস, বিবিএস কোর্স চালু রয়েছে। যার সব আসন নারীদের জন্য সংরক্ষিত।
কলেজটি ১৯৮৮ সালের ৩ আগস্ট জেলা সদর পৌর এলাকার সমতল ভূমিতে প্রতিষ্ঠিত এবং ১৯৯৭ সালের ২৭ আগস্ট জাতীয়করণ করা হয়। এর সব আসন নারীদের জন্য সংরক্ষিত। ২০২৪ সালের তথ্য অনুযায়ী উচ্চ মাধ্যমিকে ৯৯৪ এবং স্নাতক (পাশ) কোর্সে ৩৯১ জন শিক্ষার্থী অধ্যায়নরত আছে। 
কলেজে এইচএসসি স্তরে বিজ্ঞান শাখায় ১৮০টি, মানবিক শাখায় ৩২০টি এবং বাণিজ্য শাখায় ১৫০টি আসন রয়েছে। প্রত্যেকটি শাখায় ভর্তির জন্য শিক্ষার্থীর এসএসসির জিপিএ কমপক্ষে ৩ থাকতে হয়। শিক্ষা মন্ত্রণালয়ের একাদশ শ্রেণির ভর্তি নীতিমালা অনুযায়ী অনলাইনে আবেদনের মাধ্যমে ভর্তি প্রক্রিয়া সম্পূর্ণ হয়।
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৭২১৪ জন শিক্ষার্থী, এর মধ্যে পাস করেছে ৫৯৭০ জন, ফেল করেছে ১২৪৪ জন, এ+ পেয়েছে ৫১৪ জন, শতকরা পাস করেছে ৮২.৭৬%, শতকরা এ+ পেয়েছে ৭.১৩ %।
২০২৪ সহপাঠী কলেজ র‍্যাংকিং অনুযায়ী, মজিদা খাতুন সরকারি মহিলা কলেজ জাতীয় পর্যায়ে ৪১৯তম, দিনাজপুর বোর্ডে ২৫তম, রংপুর বিভাগে ৩৪তম এবং লালমনিরহাট জেলার মধ্যে ২য় তম স্থানে রয়েছে।
মাশহাদ সিটি কাউন্সিল

মাশহাদের ইসলামি সিটি কাউন্সিল () হল সরাসরি নির্বাচিত কাউন্সিল যা মাশহাদ শহরের সভাপতিত্ব করে এবং মেয়র-কাউন্সিল সরকার ব্যবস্থায় মেয়র নির্বাচন করে।
সৈয়দ আবু কাওসার মো. দবিরুশ্বান

সৈয়দ আবু কাওসার মো. দবিরুশ্বান (১৯৪৫ - ২৬ ডিসেম্বর ২০২১) ছিলেন বাংলাদেশ সুপ্রিম কোর্টের হাইকোর্ট বিভাগের সাবেক বিচারপতি।
সৈয়দ আবু কাওসার মো. দবিরুশ্বান ২০০৪ সালে বাংলাদেশ সুপ্রিম কোর্টের হাইকোর্ট বিভাগের অস্থায়ী বিচারপতি হিসেবে নিয়োগ পান। দুই বছর পর তিনি স্থায়ী হিসেবে নিয়োগ পান।
২০১০ সালের আগস্ট মাসে বিচারপতি দবিরুশ্বান এবং বিচারপতি মোহাম্মদ আনোয়ারুল হক সরকারকে একটি ব্যাখ্যা দিতে বলেন। তারা জানতে চান, কেন সংসদ সদস্যদের তহবিল বরাদ্দ করা অবৈধ ঘোষণা করা হবে না। এই আদেশটি আক্কেলপুর উপজেলা চেয়ারম্যান আনোয়ারুল হক বাবলুর দায়ের করা একটি পিটিশনের প্রেক্ষিতে জারি করা হয়। ২০১১ সালে প্রধান বিচারপতির উচ্চ আদালতের বিচারকদের প্রতি করা এক আহ্বানের প্রেক্ষিতে তিনি তার সম্পদের বিবরণী প্রধান বিচারপতি এবিএম খায়রুল হকের কাছে জমা দেন।
২০১১ সালের ফেব্রুয়ারিতে, দবিরুশ-শান এবং বিচারপতি মোহাম্মদ আনোয়ারুল হক বাংলাদেশ, ভারত ও পাকিস্তান স্বাক্ষরিত বাংলাদেশের মুক্তিযুদ্ধের যুদ্ধবন্দী সংক্রান্ত ১৯৭৪ সালের চুক্তির বৈধতাকে চ্যালেঞ্জ করে একটি পিটিশনে একটি বিভক্ত রায় দেন। মোহাম্মদ আনোয়ারুল হক পিটিশনটি খারিজ করে দেন, যখন দবিরুশ্বান সরকারের কাছে ব্যাখ্যা চান কেন চুক্তিটিকে অবৈধ ঘোষণা করা উচিত নয়।
২০১২ সালের ১ জানুয়ারি তিনি অবসরে যান।
সৈয়দ আবু কাওসার মো. দবিরুশ্বান ২০২১ সালের ২৬ ডিসেম্বর ঢাকায় মৃত্যুবরণ করেন।
আবু সাদ আল-হাসান

আবু সাদ আল-হাসান ইবনে আলী ইবনে কাতাদাহ ইবনে ইদরীস আল-হাসানী ছিলেন ১২৫০ থেকে ১২৫৩ সালের মক্কার শরীফ। তাঁর মা ছিলেন হাবশী জনগোষ্ঠীর একজন গোলাম।
১২৩২ সালে মিশরের আল-কামিল আবু সাদকে, যিনি তখন ইয়ানবু-এর শরীফ ছিলেন, আদেশ প্রদান করেন মক্কা পুনরুদ্ধারে সহায়তা করার জন্য। তখন রাজিহ ইবনে কাতাদাহ আল-মানসুর এর তরফে মক্কা দখল করেছিলেন। ১২৪২ সালে যখন আল-মানসুর মক্কা দখল করেন, তিনি আবু সাদের অনুগত্য গ্রহণ করেন। সুলতান ইয়ানবুর দূর্গ আবু সাদ এর কাছ থেকে কিনে নিয়ে ধ্বংস করে দেন,যাতে তা মিশরীয়দের দ্বারা ব্যবহৃত হতে না পারে। পরবর্তীতে তাঁকে ওয়াদি মারে নিয়োগ দেন, যাতে তিনি মক্কায় ইয়েমেনি সেনাবাহিনীকে সহায়তা করতে পারেন। ১২৫০ সালে আবু সাদ জুবাইদ গোত্রের নেতাদের সহায়তা লাভ করেন। ফলে তিনি ইয়েমেনের আমির ইবনে আল-মুসাইয়িবের শাসন থেকে মক্কা উদ্ধার করতে সক্ষম হন। আবু সাদের বেদুইন সেনারা দুই দিক থেকে মক্কায় ঢুকে পড়ে এবং তিনি শহরটি দখল ফেলেন। আল-মুয়ুরকীর বর্ণনা অনুসারে, ইবনে আল-মুসাইয়িব ৬৪৭ হিজরীর জ্বিলকদ মাসের ৭ তারিখ (১১ ফেব্রুয়ারি ১২৫০) শুক্রবার ধরা পড়ে যান। তবে ইবনে আল-মাহফুজের বর্ণনা অনুযায়ী এটি ঘটেছিলো শাওয়াল মাসের শেষে (জানুয়ারি/ফেব্রুয়ারির শুরুতে)। মক্কার অভিজাত লোকদের একত্রিত করে আবু সাদ তাদের সুলতানের প্রতি তাঁর অবিচ্ছিন্ন আনুগত্য জানান এবং বলেন যে ইবনে আল-মুসাইয়িব চুরি করা সম্পদ নিয়ে ইরাকে পালাবার পরিকল্পনা করছিলেন। আবু সাদের শাসন আল-মানসুরের মৃত্যুর সংবাদ পাওয়ার কয়েকদিন পরে আরও শক্তিশালী হয়ে ওঠে। আবু সাদকে তাঁর ভাই জাম্মাজ ইবনে হাসান পদচ্যুত ও হত্যা করে ৬৫১ হিজরীতে। বিভিন্ন প্রতিবেদন অনুযায়ী এটি শাওয়াল মাসের ৫ তারিখে (আনুমানিক ২৮ নভেম্বর ১২৫৩), রমজান মাসের শুরুতে (অক্টোবর ১২৫৩ শেষাংশ) বা শা'বান মাসের ৩ তারিখে (প্রায় ২৮ সেপ্টেম্বর ১২৫৩) ঘটেছিল।
অপরাজিতা তুমি

অপরাজিতা তুমি অনিরুদ্ধ রায়চৌধুরী পরিচালিত ২০১২ সালের একটি ভারতীয় বাংলা ভাষার নাট্য চলচ্চিত্র। চলচ্চিত্রটিতে অভিনয় করেছেন পদ্মপ্রিয়া জনকীরামন, প্রসেনজিৎ চট্টোপাধ্যায়, কমলিনী মুখার্জি, চন্দন রায় সান্যাল ও ইন্দ্রনীল সেনগুপ্ত। চলচ্চিত্রটি জনপ্রিয় বাঙালি লেখক সুনীল গঙ্গোপাধ্যায়ের "দুই নারী হাতে তারবারি" উপন্যাসের একটি রূপান্তর।
বসু পরিবার (২০১৯-এর চলচ্চিত্র)

বসু পরিবার হল সুমন ঘোষ পরিচালিত ২০১৯ সালের একটি ভারতীয় বাংলা চলচ্চিত্র। সৌমিত্র চট্টোপাধ্যায় ও অপর্ণা সেন চলচ্চিত্রটিতে মুখ্য ভূমিকায় অভিনয় করেছেন। এর মাধ্যমে এই অভিনেতারা ১৮ বছর পর পুনরায় একত্রিত হন। এর আগে তারা সর্বশেষ জুটি বেঁধেছিলেন "পারমিতার একদিন" (২০০০) চলচ্চিত্রে। চলচ্চিত্রটি ৫ এপ্রিল, ২০১৯-এ প্রেক্ষাগৃহে মুক্তি পায়।
২০১৭ সালের জুলাই মাসে চলচ্চিত্রটির চিত্রগ্রহণ শুরু হয়। মহিষাদল রাজবাড়ীসহ পশ্চিমবঙ্গের বিভিন্ন স্থানে এর চিত্রগ্রহণ হয়েছে।
ক্রিসমাস দ্বীপ

ক্রিসমাস দ্বীপ অঞ্চলটি ভারত মহাসাগরে অবস্থিত একটি অস্ট্রেলিয়ান বহিঃস্থ অঞ্চল, যা একই নামের দ্বীপ নিয়ে গঠিত।। এটি জাভা এবং সুমাত্রার প্রায় দক্ষিণে এবং অস্ট্রেলিয়ার মূল ভূখণ্ডের নিকটতম বিন্দুর প্রায় উত্তর-পশ্চিমে অবস্থিত । এর আয়তন । ১৬৪৩ সালের বড়দিনে ক্যাপ্টেন উইলিয়াম মাইনরস দ্বীপ অঞ্চলটি আবিষ্কার করেন। তা থেকে এই অঞ্চলটির নাম রাখা হয় ক্রিসমাস দ্বীপ।
২০২১ সালে ক্রিসমাস দ্বীপের জনসংখ্যা ছিল ১৬৯২ জন বাসিন্দা যার বেশিরভাগ দ্বীপের উত্তর প্রান্তের বসতিতে বসবাস করে। প্রধান বসতি হল ফ্লাইং ফিশ কোভ । ঐতিহাসিকভাবে, চীনা, মালয় এবং ভারতীয় বংশোদ্ভূত এশিয়ান অস্ট্রেলিয়ানরা সংখ্যাগরিষ্ঠ। বর্তমানে, দ্বীপের জনসংখ্যার প্রায় দুই-তৃতীয়াংশ স্ট্রেইটস চীনা বংশোদ্ভূত বলে অনুমান করা হয় (যদিও 2021 সালে জনসংখ্যার মাত্র 22.2% চীনা বংশোদ্ভূত ঘোষণা করেছিল), উল্লেখযোগ্য সংখ্যক মালয় এবং ইউরোপীয় অস্ট্রেলিয়ান এবং অল্প সংখ্যক স্ট্রেইট ইন্ডিয়ান এবং ইউরেশিয়ান। ইংরেজি, মালয় এবং বিভিন্ন চীনা উপভাষা সহ বেশ কয়েকটি ভাষা ব্যবহার করা হয়। ধর্মবিশ্বাসের ক্ষেত্রেও অঞ্চলভেদে বৈচিত্র্য রয়েছে; মূল রাজধানী "দ্য সেটেলমেন্ট"-এ অ্যাংলো-সেল্টিক প্রভাবের কারণে ক্যাথলিক ধর্মের প্রচলন রয়েছে, "পুণ সান" এলাকায় বৌদ্ধ ধর্ম এবং উপকূলবর্তী <nowiki>জলের গ্রামে</nowiki> মালয় সম্প্রদায়ের বাসস্থানে সাধারণত সুন্নি ইসলাম পালন করা হয়। অস্ট্রেলিয়ান আদমশুমারিতে ধর্ম সম্পর্কে প্রশ্নটি ঐচ্ছিক, এবং ২৮% জনসংখ্যা তাদের ধর্মীয় বিশ্বাস ঘোষণা করেনি। 
১৬১৫ সালে প্রথম ইউরোপীয় যিনি ক্রিসমাস দ্বীপটি দেখেছিলেন তিনি ছিলেন "টমাসের" রিচার্ড রো। ক্যাপ্টেন উইলিয়াম মাইনরস ১৬৪৩ সালের ২৫ ডিসেম্বর ক্রিসমাস ডেতে এটির নামকরণ করেন। এটিতে প্রথম 19 শতকের শেষের দিকে বসতি স্থাপন করা হয়েছিল। ক্রিসমাস দ্বীপের ভৌগোলিক বিচ্ছিন্নতা এবং ন্যূনতম মানব হস্তক্ষেপের ইতিহাস এর উদ্ভিদ ও প্রাণীজগতের মধ্যে উচ্চ স্তরের স্থানীয়তা সৃষ্টি করেছে, যা বিজ্ঞানী এবং প্রকৃতিবিদদের আগ্রহের বিষয়। দ্বীপের অধিকাংশ (৬৩%) ক্রিসমাস দ্বীপ জাতীয় উদ্যানের অন্তর্ভুক্ত, যেখানে প্রাথমিক মৌসুমী বনের বিভিন্ন এলাকা রয়েছে। ফসফেট, মূলত গুয়ানো হিসাবে জমা করা হয়েছিল, ১৮৯৯ সাল থেকে দ্বীপে খনন করা হয়েছে।
খাদেমুল ইসলাম চৌধুরী

খাদেমুল ইসলাম চৌধুরী বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি। তিনি পার্বত্য চট্টগ্রাম ভূমি বিরোধ নিষ্পত্তি কমিশনের চেয়ারপারসন ছিলেন।
২০০৫ সালের জুলাই মাসে, চৌধুরী ও বিচারপতি এমদাদুল হক আজাদ আদালতের আদেশ উপেক্ষা করার শাস্তি হিসেবে সাংবাদিক সালাহউদ্দিন শোয়েব চৌধুরীকে আদালতের কাঠগড়ায় দাঁড় করিয়ে রাখেন।
২০০৭ সালের মে মাসে, চৌধুরী ও বিচারপতি মোঃ আশফাকুল ইসলাম ব্রিটিশ নাগরিকসহ ৩৯ জন আওয়ামী লীগ কর্মীকে জামিন দেন, যারা সাবেক প্রধানমন্ত্রী শেখ হাসিনার সাথে লন্ডন থেকে বাংলাদেশে উড়ে আসার পর আটক ছিলেন। জরুরি ক্ষমতার অধীনে পুলিশ তাদের গ্রেপ্তার করেছিল এবং বাংলাদেশকে অস্থিতিশীল করার চেষ্টার অভিযোগে অভিযুক্ত হয়েছিল।
বিচারপতি আবদুস সালাম মামুনের একটি রিট আবেদনের পরিপ্রেক্ষিতে হাইকোর্ট বিভাগের বিচারপতি খাদেমুল ইসলাম চৌধুরী ও বিচারপতি মাশুক হোসেন আহমেদ ২০০৮ সালের ২৩ জুলাই মামুনকে হাইকোর্ট বিভাগের স্থায়ী বিচারপতি করার নির্দেশ কেন দেওয়া হবে না তা জানতে চান।
২০০৯ সালের জুলাই মাসে, চৌধুরী পার্বত্য চট্টগ্রাম ভূমি বিরোধ নিষ্পত্তি কমিশনের চেয়ারপারসন নিযুক্ত হন। পার্বত্য চট্টগ্রাম জনসংহতি সমিতি পার্বত্য চট্টগ্রাম ভূমি বিরোধ নিষ্পত্তি কমিশন থেকে চৌধুরীকে অপসারণ করার জন্য বাংলাদেশ সরকারের কাছে দাবি জানিয়েছে। চাকমা সার্কেলের প্রধান রাজা দেবাশীষ রায়ও তাকে অপসারণের আহ্বান জানান।
নভেম্বর ২০১৩ সালে বাংলাদেশ ক্রিকেট বোর্ড ম্যাচ ফিক্সিং অভিযোগ পরীক্ষা করার জন্য একটি শৃঙ্খলা প্যানেল তৈরি করে এবং যেখান থেকে একটি ট্রাইব্যুনাল তৈরি করা হবে। বিচারপতি মোহাম্মদ আবদুর রশিদের নেতৃত্বে প্যানেলে ছিলেন চৌধুরী, নির্মলেন্দু গুণ এবং শেখ রেজোয়ান আলী। চৌধুরী আন্তর্জাতিক ক্রিকেট কাউন্সিলের দুর্নীতি দমন ও নিরাপত্তা ইউনিটের অভিযোগের পর বাংলাদেশ প্রিমিয়ার লিগের দ্বিতীয় মৌসুমে ম্যাচ ফিক্সিংয়ের প্রমাণ পরীক্ষা করার জন্য একটি তিনটি প্যানেল ট্রাইব্যুনালের নেতৃত্ব দেন।
২০২৬ ফিফা বিশ্বকাপ বাছাইপর্ব (ক্যাফ)

২০২৬ ফিফা বিশ্বকাপ বাছাইপর্ব (ক্যাফ) হল ২০২৬ ফিফা বিশ্বকাপের বাছাইপর্বের প্রক্রিয়ার আফ্রিকান বিভাগ, যা যুক্তরাষ্ট্র, কানাডা ও মেক্সিকোতে অনুষ্ঠিত হবে। চূড়ান্ত প্রতিযোগিতায় মোট ৯টি স্লট এবং একটি আন্তঃ-কনফেডারেশন প্লে-অফ স্লট ক্যাফ দলগুলির জন্য সংরক্ষিত রাখা হয়।
৯টি ক্যাফ দল এখন ৫টির পরিবর্তে সরাসরি যোগ্যতা অর্জনের কারণে, ক্যাফ নির্বাহী কমিটি ১৯ মে ২০২৩ তারিখে একটি নতুন যোগ্যতা বিন্যাস ঘোষণা করেছে। ৬টি দলের ৯টি গ্রুপে দলগুলোকে বিভক্ত করা হয়। প্রতিটি গ্রুপের বিজয়ী সরাসরি বিশ্বকাপে খেলার যোগ্যতা অর্জন করবে, যখন চারটি সেরা গ্রুপ রানার্স-আপ প্লে-অফে অংশ নেবে কোন দল আন্তঃ-কনফেডারেশন প্লে-অফে অগ্রসর হবে তা নির্ধারণ করতে।
ক্যাফ-এর সমস্ত দলগুলোকে ৬টি দলের ৯টি গ্রুপে বিভক্ত করা হয় এবং ২০২৩ সালের নভেম্বর থেকে ২০২৫ সালের অক্টোবর পর্যন্ত স্বাগতিক ও অতিথি রাউন্ড রবিন ভিত্তিতে ম্যাচ খেলেন। প্রতিটি গ্রুপের বিজয়ী দল ২০২৬ ফিফা বিশ্বকাপে সরাসরি খেলার যোগ্যতা অর্জন করবে এবং কোন দল গুলো আন্তঃমহাদেশীয় প্লে-অফে অগ্রসর হবে তা নির্ধারণের জন্য ৪টি সেরা গ্রুপ রানার্স-আপ দল প্লে-অফে অগ্রসর হবে।
১৩ জুলাই ২০২৩ তারিখে আইভরি কোস্টের আবিজানে জিএমটি ১৫:০০টায় () এই ড্র অনুষ্ঠিত হয়। ক্যাফ থেকে সমস্ত ফিফা-অনুমোদিত ৫৪টি ফুটবল অ্যাসোসিয়েশন বাছাইপর্বে প্রবেশ করেন, তবে ম্যাচ শুরু হওয়ার আগেই ইরিত্রিয়া বাছাইপর্ব প্রতিযোগিতা থেকে প্রত্যাহার করে নেন।
৩০ জুন ২০২৩ তারিখে ড্র পাত্র ঘোষণা করা হয় (বন্ধনীর সংখ্যাগুলি ড্রয়ের সময় ফিফা পুরুষদের বিশ্ব র‌্যাঙ্কিংকে নির্দেশ করে সারণী করা হয়):
ইরিত্রিয়া-এর নাম প্রত্যাহার গ্রুপ রানার্স-আপদের র‌্যাঙ্কিংয়ে কীভাবে প্রভাব ফেলবে সে সম্পর্কে ক্যাফ বা ফিফা কেউই আনুষ্ঠানিক ঘোষণা দেয়নি।
<onlyinclude></onlyinclude>
প্লে-অফের বিজয়ী এএফসি, কনমেবল, কনমেবল ও ওএফসি থেকে একটি করে এবং কনকাকাফ থেকে দুটি দল আন্তঃকনফেডারেশন প্লে-অফে খেলবে। ফিফা পুরুষদের বিশ্ব র‌্যাঙ্কিং অনুসারে দলগুলির স্থান নির্ধারণ করা হবে, যেখানে ৪টি সর্বনিম্ন র‌্যাঙ্কিং দল দুটি একক-বিদায় ম্যাচে খেলবে। বিজয়ী দল একক-বিদায় ম্যাচের আরেকটি সেটে দুটি সর্বোচ্চ র‌্যাঙ্কিংয়ের দলের মুখোমুখি হবে, এই ম্যাচের বিজয়ী দল গুলো ২০২৬ ফিফা বিশ্বকাপের জন্য যোগ্যতা অর্জন করবে।
শেখিনহ্

শেখিনহ্ () হলো হিব্রু শব্দের বাংলা প্রতিবর্ণীকরণ যার অর্থ "বাস" বা "বসতি" এবং ঈশ্বরের উপস্থিতি বোঝায়। এই ধারণাটি ইহুদিধর্ম ও তোরাহ এ পাওয়া যায়, যেমনটি যাত্রাপুস্তক ২৫:৮ এ উল্লেখ করা হয়েছে।
বাইবেলে "শেখিনহ্" শব্দটি পাওয়া যায় না। এটি মিশনাহ্, তালমুদ ও মিদ্রাশে প্রদর্শিত হয়।
এল শাদ্দাই

এল শাদ্দাই () বা শাদ্দাই হলো ইহুদিধর্মে ঈশ্বরের একটি নাম।
এটিকে প্রচলিতভাবে ঈশ্বর সর্বশক্তিমান হিসেবে অনুবাদ করা হয়েছে।
উগারিতীয় ও কানানী ভাষায় এল অর্থ ঈশ্বর। শাদ্দাই এর আক্ষরিক অর্থ অবশ্য বিতর্কের বিষয়। কিছু পণ্ডিতের মতে, এটি আক্কাদীয় শাদু (পর্বত), অথবা হিব্রু ক্রিয়া শাদ্দাদ (שדד) থেকে এসেছে যার অর্থ ধ্বংসকারী। শাদ্দাই শাদ (שד) থেকেও এসেছে যার অর্থ স্তন্যপায়ী; শাদ্দাই হলো সাধারণ বাইবেলীয় হিব্রু শব্দ (שדי)। বহুবচন শাদ্দাযিম () হলো দ্বৈত ব্যাকরণগত সংখ্যায় মানব স্তনের জন্য আধুনিক হিব্রু শব্দ। দেইর আল্লা শিলালিপিতে ইলোহিমের পরিবর্তে শাদায়িন ও ইলোহিন রয়েছে। পণ্ডিতরা এটিকে "ছায়া-দেবতা" হিসাবে অনুবাদ করেন, যার অর্থ অনির্দিষ্ট উর্বরতা, পর্বত বা মরুভূমির দেবতা।
এল শাদ্দাই শব্দগুচ্ছের রূপটি প্রাচীন নিকট প্রাচ্যের ঐশ্বরিক নামের নমুনার সাথে খাপ খায়, ঠিক যেমনটি এল ওলাম, এল এলিয়ন ও এল ব্যেত-এল এর মতো নামের ক্ষেত্রে। যেমন, এল শাদ্দাই দুটি শব্দের মধ্যে বিভিন্ন শব্দার্থিক সম্পর্ক প্রকাশ করতে পারে, তাদের মধ্যে: শাদ্দাই নামক স্থানের দেবতা, শাদ্দাইয়ের গুণের অধিকারী দেবতা এবং দেবতা যিনি শাদ্দাই নামেও পরিচিত।
অন্যান্য দেবতা বিভিন্ন সংস্কৃতিতে প্রমাণিত, এবং একটি হলো অ্যামোনীয় শদ-ইয়রহ্।
দখল (১৯৮১-এর চলচ্চিত্র)

দখল গৌতম ঘোষ পরিচালিত ১৯৮১ সালের বাংলা ভাষার ভারতীয় চলচ্চিত্র। এতে শ্রেষ্ঠাংশে অভিনয় করেন মমতাশঙ্কর, রবিন সেনগুপ্ত, সুনীল মুখার্জি, সুজল রায়চৌধুরী। এটি সুশীল জনার ছোটগল্প "আম্মা" অবলম্বনে নির্মিত।
এটি গৌতম ঘোষ পরিচালিত প্রথম বাংলা ভাষার পূর্ণদৈর্ঘ্য চলচ্চিত্র। ২৯তম জাতীয় চলচ্চিত্র পুরস্কারে এটি শ্রেষ্ঠ পূর্ণদৈর্ঘ্য চলচ্চিত্র বিভাগে পুরস্কৃত হয়। এছাড়া এটি ১১তম ইন্টারন্যাশনাল হিউম্যান রাইটস চলচ্চিত্র উৎসবে গ্র‍্যান্ড জুরি পুরস্কার লাভ করে।
এল এলিয়ন

এল এলিয়ন বা এলিয়ন হলো ইহুদিধর্মে ঈশ্বরের একটি নাম এবং হিব্রু বাইবেলে উল্লেখিত এপিথেট যা সর্বোচ্চ ঈশ্বরকে বোঝায়। এল এলিয়ন পণ্ডিতদের বিতর্কের সাধারণ বিষয়, কখনও কখনও ইব্রাহিমীয় ঈশ্বরের সমতুল্য হিসাবে ব্যাখ্যা করা হয়, এবং সম্ভাব্য ইয়াহওয়েহের থেকে উপরে।
বাইবেলের প্রেক্ষাপটের বাইরে, শব্দটিরও জাগতিক ব্যবহার রয়েছে, যেমন "উপরের", "শীর্ষ", বা "উর্ধ্বতম", বস্তুর অবস্থানকে বোঝায় (যেমন, আদি পুস্তক ৪০:১৭-এর ঝুড়িতে বা যিহিষ্কেল ৪২:৫-এর চেম্বারে প্রয়োগ করা হয়েছে)।
কঙ্গোলীয় জাতীয় অলিম্পিক ও ক্রীড়া কমিটি

কঙ্গোলীয় জাতীয় অলিম্পিক ও ক্রীড়া কমিটি (; এছাড়াও সংক্ষেপে আইওসি কোড সিজিও দ্বারা পরিচিত) হলো কঙ্গো প্রজাতন্ত্রের জাতীয় অলিম্পিক কমিটি। এই সংস্থাটির ১৯৬৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কঙ্গো প্রজাতন্ত্রের ব্রাজাভিলে অবস্থিত।
বর্তমানে কঙ্গোলীয় জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন রেমন্ড ইবাতা, যিনি ১৯৭৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জঁ-পল এনগালুয়া।
১৯৬৪ সালে কঙ্গো প্রজাতন্ত্রের বহু-ক্রীড়ার সর্বোচ্চ সংস্থা হিসেবে কঙ্গোলীয় জাতীয় অলিম্পিক ও ক্রীড়া কমিটি প্রতিষ্ঠিত হয়েছে। স্তেফান মাউরিস বঁগো-নুয়ারা এই সংস্থার প্রথম সভাপতির দায়িত্ব পালন করেছেন।
প্রতিষ্ঠার বছরেই কঙ্গো প্রজাতন্ত্র ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
হাসান মেহেদী

হাসান মেহেদী ছিলেন অনলাইন গণমাধ্যম ঢাকা টাইমস ২৪-এর সংবাদকর্মী। ২০২৪ সালের ১৮ জুলাই বিকেলে পেশাগত দায়িত্ব পালন করার সময় কোটা সংস্কার আন্দোলনকারী ও পুলিশের মধ্যে সংঘর্ষ চলাকালে পুলিশের ছোড়া ছররা গুলির আঘাতে মৃত্যুবরণ করেন তিনি। তার মৃত্যুর ঘটনাটি ছড়িয়ে গেলে সাংবাদিকদের নিরাপত্তা নিয়ে উদ্বেগের জন্ম দেয় এবং এই হত্যাকাণ্ডের প্রতি গণমাধ্যম ও সাধারণ মানুষের পক্ষ থেকে নিন্দা জানানো হয়।
হাসান মেহেদী পটুয়াখালী জেলার বাউফল উপজেলার হোসনাবাদ গ্রামে জন্মগ্রহণ করেন। তাঁর পিতা মোশাররফ হোসেন এবং মাতা মাহমুদা বেগম। বাবা-মা’র তিন সন্তানের মধ্যে মেহেদী ছিলেন সবার বড়। তাঁর ছোট দুই ভাই শিক্ষার্থী। হাসানের সহধর্মিনী ফারহানা ইসলাম পপি, এবং তিনি দুই কন্যার জনক ছিলেন। তার তিন বছর বয়সী বড় মেয়ের নাম মায়মুনা বিনতে নিশা এবং দশ মাস বয়সী ছোট মেয়ের নাম মেহেরাশ। গণমাধ্যমে কাজ করার সুবাদে মেহেদী তাঁর পরিবার নিয়ে ঢাকার কেরানীগঞ্জে একটি ভাড়া বাসায় বসবাস করতেন।
২০২৪ সালের ১৮ জুলাই, সাংবাদিক হাসান মেহেদী কোটা সংস্কার আন্দোলনের সমর্থনে সক্রিয়ভাবে অংশগ্রহণ এবং পেশাগত দায়িত্ব পালনের সময় ঢাকার যাত্রাবাড়ী এলাকায় গুলিবিদ্ধ হয়ে মৃত্যুবরণ করেন। সেদিন বিকেলে মেয়র হানিফ ফ্লাইওভারের কাছে পুলিশ সাঁজোয়া যান নিয়ে অবস্থান নিলে আন্দোলনকারী শিক্ষার্থীদের সঙ্গে পুলিশের ধাওয়া-পাল্টা ধাওয়া শুরু হয়। সংঘর্ষ চলাকালীন গুলিবিদ্ধ হন মেহেদী। ঘটনাস্থলে উপস্থিত একজন শিক্ষার্থী মেহেদীকে উদ্ধার করে তাঁর পরিবারকে খবর দেন। মেহেদীকে প্রথমে স্থানীয় কয়েকটি হাসপাতালে নেওয়া হলেও সেগুলো বন্ধ থাকায় তাঁকে ঢাকা মেডিকেল কলেজ হাসপাতালে স্থানান্তর করা হয়। হাসপাতালে পৌঁছানোর পর দেখা যায়, তাঁর বুক ও হাতে ছররা গুলির গুরুতর আঘাত লেগেছে, এবং সন্ধ্যায় তিনি মৃত্যুবরণ করেন। তার এই মৃত্যুতে বাংলাদেশের বিভিন্ন গণমাধ্যমে তীব্র নিন্দা জানানো হয় এবং দেশজুড়ে জনগণের মধ্যে ব্যাপক ক্ষোভের সঞ্চার হয়।
হাসান মেহেদী ২০১৪-১৫ শিক্ষাবর্ষে সরকারি সোহরাওয়ার্দী কলেজের ডিগ্রি কোর্সের ছাত্র ছিলেন। তার স্মৃতিকে শ্রদ্ধা জানাতে এবং তাঁর আত্মত্যাগকে স্মরণীয় করে রাখতে সরকারি সোহরাওয়ার্দী কলেজের অডিটরিয়ামের নাম পরিবর্তন করে “শহীদ সাংবাদিক হাসান মেহেদী অডিটরিয়াম” রাখা হয়েছে। শিক্ষার্থীদের গণস্বাক্ষর করা আবেদনপত্র কলেজের উপাধ্যক্ষের কাছে জমা দেওয়ার পর এই নাম পরিবর্তন অনুমোদিত হয়। এছাড়া, তাঁর কর্মস্থল ঢাকা টাইমস ২০২৪ ডটকম তাঁকে সম্মান জানাতে "হাসান মেহেদী" নামে একটি বিশেষ ক্যাটাগরি তৈরি করেছে, যেখানে তাঁকে নিয়ে বেশ কিছু নিউজ ও ফিচার প্রকাশিত হয়েছে।